..24.sjednicu Predstavničkog doma Parlamentarne skupštine Bosne i Hercegovine. Dame i gospodo, pored poslanika na sjednicu su pozvani predsjedavajući članovi Predsjedništva Bosne i Hercegovine, predsjedavajući članovi Savjeta ministara Bosne i Hercegovine, predstavnik OHR-a, predstavnik OSC-a, predstavnik EU, specijalni predstavnik generalnog sekretara Savjeta Evrope i šef misije u Bosni i Hercegovini, predstavnik Posmatračke misije u Bosni i Hercegovini, predstavnici ambasada u BiH koji su izrazili interes da prate rad Parlamentarne skupštine, predstavnik UN misije u Bosni i Hercegovini, predstavnici nevladinih organizacija Centar civilnih incijativa i Centar za promociju civilnog društva. Pozdravljam sve poslanike i goste na sjednici. Prema izvještaju službe konstatujem da sjednici prisustvuje 33 poslanika, što znači da imamo kvorum, možemo donositi validne odluke. Odsustvo su pravdali, ustvari najavili da će kasniti gospodin Jusufović i gospođa doktor Azra Hadđiahmetović. Dakle, njihovo prisustvo oćekujemo i ostalih poslanika. Pravdanje sa ove sjednice najavio je samo gospodin Ćeman. I dakle, oćekujem da će se i ostale kolege tokom sjednice pridružiti našem zasjedanju Predstavničkob vijeća Parlamentarne skupštine. Dame i gospodo, poslanici, vi ste dobili prijedlog dnevnog reda za 24. sjednicu. To su dakle, po onome što ste dobili 3 tačke dnevnog reda. To je 1. Prijedlog zakona o odbrani Bosne i Hercegovine, drugo čitanje, 2. Prijedlog zakona o izmjenama i dopunama Zakona o Savjetu ministara, prvo čitanje i 3. Prijedlog zakona o izmjenama i dopunama Zakona o ministarstvima i drugim organima uprave BiH, prvo čitanje. Želim da vas obavijestim i da se izvinim za kašnjenje od pola sata. Imali smo sjednicu proširenog Kolegija, i prošireni Kolegij je prihvatio da se kao 4. tačka dnevnog reda današnje sjednice nađe potvrđivanje Odluke Predsjedništva BiH o izboru Ombusmena BiH. 2 Dakle, to je ono što prošireni Kolegij predlaže kao dnevni red. To je obavezujući dnevni red. Otvaram raspravu, vezano za dnevni red. Ko se javlja za riječ? Za riječ se javio gospodin Moranjkić, je li, izvolite pa gospodin Novaković.
Gospodine predsjedavajući, gospodo kolege zastupnici, poslanici, gospodo iz Vijeća ministara, dame i gospodo, ja sam se prijavio za ovu govornicu sada, iz dva razloga. Prvo, da reagujem na sazivanje ove sjednice. Ona je sazvana na Bajram, najveći praznik ljudi islamske, naroda islamske vjeroispovjesti, a samim tim je onemogućeno da sva tri dana koja su predviđena za taj praznik se iskoriste u tu svrhu. Još gore, time što smo mi ne samo zadnji dan, to je današnji upotrijebili za ovo, nego što smo i prije na dan morali da budemo u putu i da se pripremamo za ovu sjednicu. Pitam se da li će za ovakve praznike kod drugih naroda biti isti postupak. I drugo, tačka 4., ona je i ostavila vrijeme na Klub poslanika da li da se uvrsti ili ne. Klub BOS-a, DNZ-a i radom za boljitak, je zauzeo stav da principi na kojima je praktično zasnovana čitava ova tačka, nisu prihvatljivi i da će se naš Klub uzdržati od glasanja. Hvala lijepo, a prihvatamo da bude tačka dnevnog reda.
Ja se zahvaljujem kolegi Moranjkiću. Molio bih stvarno u Kolegiju sjede odgovorni ljudi. Poštujemo naravno vjerske praznike. Vodili smo računa dakle, nikom nije bio cilj da na bilo koji način, dakle na bilo koji način ne dozvoli da ljudi praznuju, oni koji praznuju u Bosni i Hercegovini, mi smo im i čestitali praznike, svjesni odgovornosti i uloge Parlamenta vezano za donošenje zakona, ovo zasjedanje smo zakazali dakle, svima koji praznuju Bajram im još jednom iskreno čestitamo. Mislim da je naša obaveza da danas radimo i donosimo bitne zakone za Bosnu i Hercegovinu. To će biti najbolji doprinos onima koji praznuju danas i žao mi je što kolega Moranjkić na ovakav naćin evo ne znam šta je htio da kaže. Da li je Kolegij prekršio nešto ili nije. Ja mislim da nismo. Mislim da je i dobro ovo što je rekao da podržava da tačka dnevnog reda bude, ali kad dođemo na glasanje, valjda će reći kako će Klub glasati. Nije dobro da se izjašnjavamo unaprijed, ali ta tačka dnevnog reda na Kolegiju je prihvaćena. Dakle, nema potrebe o toj tačci posebno da raspravljamo dok ne dođe na dnevni red. Ja sam htio samo mala pojašnjenja, zahvaljujem. Riječ je tražio gospodin Novaković.
Uvaženi predsjedavajući, kolege poslanici, članovi Savjeta ministara, cijenjeni gosti, ja sam na proširenom Kolegiju, koji je prije nekoliko minuta završen, tražio 3 potpuno svjestan poslovničkih mogućnosti i nemogućnosti, da se sa današnje sjednice dnevnog reda, skine prva tačka. Zbog ćega? Želim i ovdje na Domu da kažem i da u najkraćim crtama ponovim. Naime, analizom i uvidom u zakon sam utvrdio da postoje razlike u verziji između zakona koji je predložio Savjet ministara i zakona koji su dobili poslanici. Također sam utvrdio da postoje razlike između zakona koje su dobili jedni i drugi poslanici. Dakle, da postoji razlika u tekstu između zakona koji su poslanici dobili. To pitanje ja sam upozorio to svojim amandmanom, i to pitanje je praktično prethodno pitanje. Znači pitanje koje se mora riješiti prije nego što riješimo pitanje glasanja za ili protiv zakona. Koliko sam ja informisan, a tražim od Savjeta ministara da to ovdje, sa ovog mjesta kaže neko ispred Savjeta ministara, da je na Savjetu ministara dogovoren rok od 7 dana, da se utvrde te razlike i utvrdi kako je do njih došlo, s tim da opet koliko sam ja upoznat tamo je potvrđeno da one postoje. Naravno da je vrlo teško glasati o tome a da mi usvojimo zakon da ne znamo koji smo usvojili. Ja ne želim da glasam a da ne znam koji tekst zakona smo izglasali ili ne izglasali. Ja mislim da je u tom smislu i Kolegij morao reagovati ranije, imajući u vidu svu ozbiljnost ovog pitanja. A na to sam kažem upozorio svojim amandmanom, što znači da je bilo prilike ako je neko to čitao da shvati da to može biti problem. Očito da niko to nije shvatio i očito da je nekima sasvim svejedno koji će tekst biti, jer oni već unaprijed znaju kako će glasati ma koji da bio. Drugo pitanje, jeste pitanje rasprave o ustavnim amandmanima u Narodnoj skupštini Republike Srpske, koje je predviđeno za sutra, i nije mi jasno kome je trebala ova hitnost, kad smo mirno mogli sačekati i u ponedeljak završiti ovaj posao. Ja smatram da smo to mogli uraditi mnogo kvalitetnije a prića a Kolegij treba da posjeti Sloveniju. Pa valjda je posjeta Sloveniji manje važna od usvajanja Zakona o odbrani BiH, bez obzira što potpuno sam svjestan značaja te posjete. Ja naravno, potpuno jasno iznosim stav Kluba SDS. Mi smo potpuno svjesni značaja reformi. Mi smo to pokazali glasanjem za ovaj zakon u prvom čitanju. Mi smo potpuno spremni da prihvatimo odgovornost i teret reformi. Gospodo teret reformi će morati nositi oni kojima su za ovom govornicom usta puna Bosne i Hercegovine, a u Banja Luci usta puna Republike Srpske. Žurbom da se ovaj zakon usvoji ovdje prije rasprave, u Narodnoj skupštini se neće moći skinuti taj nivo odgovornosti. I taj pokušaj da se ona skine zaista nema smisla. Ja ponovo napominjem, da je Klub SDS spreman da Zakon o odbrani, na način kako je to predviđeno prihvati, odnosno o njemu se izjasni, ali uvažavajući ove primjedbe o kojima sam govorio. Mislim da ulazimo u prilično ovaj, komplikovanu situaciju i ja predlažem prvo da se Savjet ministara izjasni o onom što sam rekao. Dakle, o različitim tekstovima i o njihovom zaključku ili njihovom stavu ili da li je uopšte bilo tamo rasprave. Nakon toga, predlažem jednu pauzu i odmah ću reći u ćemu vidim rešenje. Rešenje vidim da se izjašnjavanje o amandmanima i o zakonu odloži za ponedeljak, dakle da danas eventualno vodimo raspravu, iako mislim da ona ne bi imala smisla ako ćemo se izjašnjavati u ponedeljak. Ali ako i takovo raspoloženje postoji, ja nemam ništa protiv. Dakle, moj konkretan prijedlog je da na pauzi o tom 4 razgovaramo a predlažem da na pauzi bude održan i prošireni Kolegij. Hvala vam lijepo.
Zahvaljujem kolegi Novakoviću. Dame i gospodo svi ste dobili amandmane, proćitali zakone, pretpostavljam sravnili tekstove. Tu je i Vijeće ministara, amandmanima ćemo se u jednoj demokratskoj proceduri naravno, izjašnjavati. Ja molim dakle, jednu tolerantnu raspravu i da se jednostavno klubovi dogovaraju kako bi ovaj zakon ugledao svijetlo dana. Mislim da ne treba posebno nikom govoriti šta znači ovaj zakon i šta je značio dosadašnji rad na izradi ovoga zakona. I mislim da je samo pitanje kome se to žuri. Nije dobro pitanje. Mislim da Kolegij je vodio računa, vi ste prošli put znali svi da će sjednica biti upravo danas. I to smo zakazali na prošlom završetku sjednice, tako da mislim da je bilo dovoljno vremena ko je htio da se pripremi. S tim što ja ne sporim ove navode gospodina Momčila Novakovića koji to veže i za zasjedanje Narodne skupštine Republike Srpske. Za riječ se javio dalje gospodin Belkić, izvolite.
Poštovano predsjedništvo, kolegice i kolege, dakle mi ćemo podržati da ova tačka dnevnog reda i ostane u dnevnom redu, kako je i na proširenom Kolegiju dogovoreno. Na kraju krajeva kako Poslovnik u odnosu na nju i govori. Međutim, ja sam izašao sa namjerom da pokušam gospodinu Novakoviću, da ga pokušam ubijediti, odnosno da mu pošam pojasniti stvar kako je ja vidim i možda da ovi razlozi koje je on iznio, nisu takve naravi da mi ne bismo mogli danas raditi. Naime, ovo što je sam nazvao prethodno pitanje, on je i ponudio način rešenja. Dakle, išao je sa amandmanima gdje je ukazivao u članu 8., 12. itd. u tim verzijama jezičnim razlike i predlagač, ja vjerujem da je spreman i ustanju dakle, Vijeće ministara da je spremno i da je ustanju danas poslanicima reći gospodo, ovo je verzija koja je oficijelni predlog Vijeća ministara. Mi ćemo na taj naćin otkloniti problem prethodnog pitanja, tim prije što je razlike godpodin Novaković naznačio u svojim amandmanima koje smo svi dobili. Dakle, to je kad je riječ o prvom razlogu zbog kojeg gospodin Novaković misli da danas nismo ustanju, ne bi bilo dobro raspravljati o ovoj tačci dnevnog reda. Kad je rijeć o drugom razlogu kojeg je naveo danas ovdje, dakle, radi se o ćekanju sjednice Skupštine RS, na kojoj će se raspravljati o amandmanima na Ustav RS, ja stvar posmatram principjelno. Naime, krajnje je vrijeme, mi smo u nekoliko navrata kao Ustavno-pravna komisija tražili od Predsjedništva BiH, da otvori proces koordinacije, da utvrdi procedure na koji način se rešavaju pitanja nadležnosti itd. a ne svaki put druga varijanta. Kad smo imali projekat Zakona o indirektnom oporezivanju, išli smo u završnim prelaznim odredbama, protiv kojih je Stranka za BiH bila da zakon neće stupiti na snagu, dok ga ne potpišu entitetske vlade. Sada ne možemo razgovarati o zakonu dok se ne desi sjednica Skupštine nekog od entiteta. Dakle, jednostavno ne možemo svaki put izaći sa nekom varijantom o naćinu i modelu kako i na koji naćin entiteti podržavaju određene projekte. 5 Ja mislim da je već RS, njezini organi itd. kroz vaše glasanje za načela i principe zakona itd. otvorila vrata poslanicima iz RS da se mogu određivati prema zakonu, međutim meni se ćini da je problem druge vrste. Da je problem druge vrste, prema onome što čovjek u javnosti čuje i proćita itd. u pripremi sjednice Republike Skupštine Republike Srpske, otvaraju se neka pitanja u odnosu na rešenja u zakonu. I pitanje je poslije sjednice Skupštine RS hiće li imati opet drugu vrstu priće i ponovno usaglašavanje. Što se nas tiće Stranke za BiH, mi nemamo ništa protiv. Bilo bi vrlo tvrdoglavo, neprincipjelno da kažemo mora sada. Možemo mi saćekati i tri, pet dana. To nije na neki naćin klučni problem, ali je problem u principima, istu stvar ćemo mi imati za pet dana. Možda još kompliciraniju. Dakle, mi ostajemo kod toga da ovo ostane u dnevnom redu i mi ćemo se odrediti o ovom zakonu. Hvala lijepo.
Zahvaljujem gospodinu Belkiću. Ja želim samo da kažem, da danas imamo ovdje i članove ekspertnog tima koji je radio na izradi ovo zakona, gospodina Đemsa Lokera, kojeg srdačno pozdravljam, gospodina generala Savu Sukanovića, imamo ministre iz Vijeća ministara. Dakle, ako nekom bude trebalo posebno tumaćenje vezano za ekspertski rad, danas i to možemo dobiti i najvaljujem da se za rijeć javila Jelina Đurković, izvolite.
Dame i gospodo, poslanici Partije demokratskog progresa, također se pridružuju inicijativi, da se prva tačka dnevnog reda danas odgodi, iz ovih razloga o kojima je već govorio gospodin Novaković, jer mi zaista nemamo usaglašen tekst Zakona o odbrani. Ima razlika u tekstu, dvije vrste i ne vidim razloga da žurimo. Zapravo mi znamo da, glasali smo za principe, nismo protiv zakona, ali tražimo da se poštuje i ovo usaglašavanje teksta i tražimo da se poštuje Odluka Skupštine RS, naprosto da se poštuje procedura koja je neophodna da bi smo zaista bili sigurni da je poštovana pravna procedura i na taj način da ne ostane nikakvih ni malih nedoumica ili nekakvih ostataka kako i na koji način je zakon prihvaćen. Ako zakon danas ipak ostane na dnevnom redu, ja ću taj dio sjednice napustiti.
Zahvaljujem kolegici Đurković. Za riječ se javio doktor Sead Avdić, izvolite. A izvinjavam se Miloš Jovanović. Oprostite upravu ste gospodine Jovanović.
Poštovano predsjedništvo, dame i gospodo, Ja prvo želim da kažem gospodinu Belkiću, znaći da je Narodna skupština RS usvojila Izvještaj Komisije za reforme. 6 Druga stvar, također jedan od zaključaka je znači da se moraju, da se mora promijeniti Ustav RS. Ja govorim ovdje znači, i kao čovjek i kao poslanik. Znači, ja sam se i zakleo ovdje da ću poštovati, znači i jeda i drugi Ustav. Znači dok se ne promijeni Ustav RS, ja da kažem ne bih glasao za ovaj zakon i ne bih vodio raspravu. Druga stvar, ja predpostavljam da ste to dobili svi. Mi smo dobili jedno pismo i od Savjeta ministara. Ja ću samo jedan dio proćitati. U vezi sa navedenim, obavještavamo vas da je Vijeće ministara BiH na 28. sjednici održanoj 10.10. zaključilo, da predloži Predstavničkom domu da prihvati Prijedlog zakona o odbrani BiH, u skladu sa procedurom 104. Poslovnika Predstavničkog doma, a da rasprava o zakonu se obavi nakon što isti zakon bude razmatran od strane entitetskih parlamenata. Znači, to je bio u krajnjem slućaju znači i zaključak Savjeta ministara i druga stvar, očito je mislim da je jasno svima. Ja sad stvarno ne znam kome se žurilo, ali znači i ovaj zakon mi nismo usvojili da ide po hitnom postupku, znači ovaj, članu Poslovnika znači da ide po 104. i očito znači da se ovdje smišljeno išlo znači da danas bude Skupština a sutra Narodna skupština treba da usvoji amandmane na Ustav RS. Tako da ja stvarno ne vidim razloga da li će ovaj zakon da bude usvojen u četvrtak ili u ponedeljak. Hvala lijepo.
Zahvaljujem kolegi Milošu Jovanoviću. Za riječ se javio doktor Sead Avdić.
Dame i gospodo, poslanici, poštovani članovi Vijeća ministara, dragi gosti, Ja vam također želim u ime Mješovitog kluba iznjeti stav, da je nužno da ova tačka kao prijedlog ostane na dnevnom redu današnje sjednice Predstavničkog doma Parlamentarne skupštine BiH. Razlozi i argumentacija za ovo je sasvim logična, to je kom..dogovora sa prošle sjednice Predstavničkog doma. Pod dva, ovo je prvi uistinu ozbiljan test političke volje, ne samo parlamentarne većine i opozicije u smislu ispunjavanja 16 uvjeta koji su pred nama u smislu potpisivanja Ugovora o stabilizaciji i pridruživanju pravo jednostavno pred zadnji korak ka ukljućenju u EU, što znaći da ovo je uistinu zakon, jedan od krovnih zakona sistemskih zakona i u tom kontekstu, mukotrpno je građen više mjeseci. Došlo se do konsenzusa i ja stvarno ne vidim ozbiljnih razloga da jednostavno ovaj zakon danas skidamo sa dnevnog reda. Ukoliko nije intencija jednostavno da ovaj zakon bude produkt iskljućivo stavova entitetskih parlamenata i da jednostavno entitetski parlamenti nanovo kreiraju svojim ustavnim amandmanima praktićno rešenje Zakona o odbrani. Bilo bi to krajnje loša poruka. Jednostavno neprimjeren izraz u smislu da ova država ipak nije prosti zbir dva entiteta i Distrikta Brčko. Ova država je nešto više od toga, od prostog zbira, što znači da Ustav BiH omogućava pa i traži od entiteta da pomognu i da jednostavno pruže svu pomoć u jednostavno realizaciji i stavova iz Ustava znamo koji su to, politička nezavisnost, integritet teritorijalni suverenitet itd., što je u nadležnosti BiH. Što znači, ja vidim treba staviti na dnevni red amandmani koji su pred nama treba ih ozbiljno razmotriti, preispitati i u tom kontekstu otkloniti bilo kakve 7 kontraverze u smislu tekstova koji su na tri jezika u parlamentarnoj proceduri i u tom kontekstu bilo je nekih kontraverzi jezičnih, jednostavno neusaglašenosti i to nije problem da se danas ne usaglasimo, što znaći da ne bi bilo dobro da danas to odgađamo s tim više što bi to krajnje bila loša poruka i evropskoj zajednici i jednostavno našoj političkoj volji da krenemo ka ozbiljnom ispunjavanju ovih 16 uvjeta da bi smo što prije potpisali ovaj Ugovor o stabilizaciji i pridruživanju. To je ja bih rekao politića budućnost BiH. Konsenzus koji smo postigli, u kojima nema kontraverze, nema neusaglašenosti i mislim da bi bilo dobro da i Klub SDS-a prihvati jednostavno raspravu o ovom pitanju. Moramo raspravljati o zakonu. I da ne licitiramo ko će glasati za zakon, ko neće glasati za zakon itd. ali mislimo da smo prije ovoga postigli mukotrpno, postigli minimum političkog konsenzusa oko ovoga sistemskog zakona. Hvala vam.
Zahvaljujem doktoru Avdiću. Ja bih molio kolege, za riječ se javila Liljana Miličević, replika. Samo da kažem da je ovo dakle, moramo voditi računa o Poslovniku, da se ne iscrpi rasprava,ovo je obavezna tačka dnevnog reda po Poslovniku. Dakle mi otvaramo raspravu, ovo sve možemo reći kad dođe tačka dnevnog reda, ali oni koji predlažu novu varijantu moraju reći poslovnićki naćin. Ovo je po Poslovniku obavezujuća tačka dnevnog reda. Molim sve koji ovdje rade da se moramo držati Poslovnika. Za rije se javio gospodin Novaković, pa gospođa Ljiljana Miličević.
Ja sam izašao da repliciram gospodinu Seji Avdiću, mada mislim da on nije mislio tako, ali zbog javnosti želim da tu stvar potpuno razjasnimo. Dakle, enkorektno je prišivati Klubu SDS da ne želi ovaj zakon i da nije svjestan uslova koji su potrebni za ulazak u partnerstvo za mir. Dakle, mi smo apsolutno svjesni uslova, svjesni smo obaveza koje su prihvaćene i u tom smislu za nas nije sporno i gospodo ono što jeste, što jeste sporno, ja sam rekao. Ja ne vidim razloga da tu stvar ne možemo završiti u četvrtak. Druga stvar, ja sam tražio pauzu i pretpostavljam da predsjedavajući želi da se iscrpi rasprava, pa da mi onda da tu pauzu.
Kad god zatražite kao predsjednik kluba, dobićete, ali vi ste rekli da kad se završi rasprava da ćete tražiti pauzu. Tako sam shvatio.
Evo ja sad tražim pauzu kad se završi ovaj, rasprava ja tražim pauzu da ovaj, dakle i molim da se sazove prošireni Kolegij.
Zahvaljujem, Miličević Ljiljana se javila za riječ. 8
Poštovano predsjedništvo, cijenjeni gosti, kolege poslanici, Evo ulazeći u raspravu o dnevnom redu dakle, na koji ne možemo uticati, slušajući kolege prethodnike, smatram za shodno da kažem da se u dokumentima koje smo dobili i iščitali dakle, zakon u prvom čitanju prihvatili. Komisija za reforme u oblasti odbrane, koju smo formirali, poziva na članove Ustava 3. 5a), 3. 1a), 3. 2b) itd. a ovdje što smo mi prihvatili, dakle, imamo nadležnost, nadležnosti institucija, nadležnosti entiteta. To su sadržaji i parlamentarna ovlaštenja, ovlaštenja Parlamentarne skupštine. Stali smo iza toga i rekli da je to zakon koji je kompromis, da je to zakon koji ćemo podržati, dobro iščitati, pokušati koliko se može popraviti i radili smo zajedno na tome. I jako mi smeta da ovdje ćujem sad priću kako SDS pokušava da opstruiše ovaj zakon. To ne mogu prihvatiti jer ne mogu prihvatiti isto tako kada je bilo izjašnjavanje o proceduri, kad je Savjet ministara zahtijevao da idemo po članu 104., mi smo jasno i glasno rekli da smo protiv člana 104. zato što smo rekli da donošenje zakona u kome ćemo aktivno ućestvovati, podrazumjeva diskusiju, dužu raspravu, promjene Ustava koje se moraju desiti, pa nas je gospodin Terzić svojim dopisom koji je gospodin Jovanović citirao, također potsjetio na to. To sve stoji. Dakle, ne želim ovdje da slušam priću jer ovaj zakon se ustvari priznajem vam najviše bazira na političkoj volji ljudi koji su ušli u ovaj proekat. I, ne može niko nama iz SDS-e, reći da nismo iskazali političku volju i učestvovali u donošenju ovog zakona. Dakle, puno važniji od svih članova ovoga je politička volja koju smo iskazali. Dakle, želimo ušli smo u ovaj proekat i prihavatamo ga kao proekat koji vodi u partnerstvo za mir. Dakle, ne želimo mi da skidamo tačku s dnevnog reda. Mi smo vas samo zamolili dakle, da nas razumijete da sačekamo ponedjeljak ako hoćemo da to bude subota ili nedjelja, mi smo spremni jer entitetska Skupština RS treba da se izjasni o promjenama Ustava, koje će našoj odluci ovdje dati jedan dodatni legitimitet. Ja smatram da to ne treba biti razdor, ako smo zajednički znači, zajedničkom političkom voljom i kompromisom došli do Prijedloga zakona, ne može biti sporno 24 ili 48 sati. Toliko i hvala.
Zahvaljujem gospođi Miličević. Za riječ se javio gospodine Šefik Džaferović, zamjenik predsjedavajućeg.
Poštovane kolege, dame i gospodo, Mislim da bi danas bila vrlo loša poruka bosansko hercegovačkoj i svjetskoj javnosti ukoliko bi Predstavnički dom Parlamentarne skupštine BiH danas skinuo sa dnevnog reda ovu prvu tačku, tj. Zakon o odbrani u drugom čitanju. To na kraju krajeva nije ni moguće poslovnički. Ja evo pozivam sve kolege, pozivam sve političke stranke, dakle, da uđemo u raspravu o ovom zakonu i da prihvatimo ono što je u BiH posljednjih nekoliko mjeseci politički dogovarano. 9 Osvrčući se na razloge dakle, na osnovu pune analize onoga o ćemu je govorio gospodin Novaković, ja želim dakle kazati slijedeće. Ovo je dokument, Izvještaj Komisije za reformu u oblasti odbrane, oko kojeg smo vodili žestoku raspravu u javnosti, prije nego što je potpisan od predstavnika Komisije u kojoj su učestvovali predstavnici sva tri konstitutivna naroda i u kojem su učestvovali predstavnici oba bosansko hercegovačka entiteta. Dakle, to je prva činjenica. Druga činjenica je da je na Vijeću ministara, također prihvaćen Izvještaj Komisije, koroz utvrđivanje Prijedloga zakona. Primjedba koja je ovdje iznesena a koja se tiće različitih jezičkih varijanti ili eventualne neusklađenosti Prijedloga zakona sa Izvještajem Komisije, je primjedba koja može biti predmet rasprave i vjerujte mi da ja osobno a evo vjerujem da mogu govoriti u ime Kluba SDA, iako je gospođa Palavrić ovdje prisutna, ona je pozvanija kao predsjednik kluba da govori. Dakle što se toga tiće dakle, mi ćemo podržati sve ono što je u Izvještaju Komisije za reformu odbrane politički dogovoreno i što je pretočeno u zakon, tako da ove jezičke varijante, neće dakle biti problem, ali odmah da znate da ispod toga nećemo ići. Ispod toga ne možemo ići, jer ovo kaže, predstavlja dostignuti stepen političkog konsenzusa u BiH. Što se tiće rasprave vezane za potrebu održavanja Skupštine RS, usvajanje amandmana na Ustav, također želim da iznesem jednu osnobnu analizu i prepuštam vam je na razmišljanje. Prvo, Skupština RS-a je raspravljala o Zakonu o odbrani i dakle, dat je stav, prihvaćen je Izvještaj kao i što sam gospodin Novaković kaže, prihvaćen je Izvještaj Komisije za reformu u oblasti odbrane. I to je dakle, javnosti poznata činjenica, i mislim da je to sasvim dovoljno. Ustavno-pravna komisija ovoga parlamenta je utvrdila ustavni osnov za postojanje ovoga zakona. Utvrdilo ga je prije toga i Vijeće ministara. Potvrdili smo ga i mi, uvažavajući prošli put i usvajajući zakon u prvom ćitanju, odnosno prihvatajući principe. To je sasvim dovoljno i više nego dovoljno da državni Parlament može raspravljati o svim aspektima, elementima i pojedinostima ovoga zakona. Vezivati ovaj parlament, za raspravu u Skupštini RS kada se raspravlja o pojedinostima je zapravo vezivanje ruku ovome parlamentu, da u okviru ustavnog osnova i u okviru njegovih nadležnosti može da raspravlja i da donosi odgovarajuće odluke. Ja razumijem, da u Ustavu piše da se mogu prenositi nadležnosti, ali se državnom Parlamentu ni od jednog parlamenta i ni od jednog subjekta u BiH ne može hajde da kažemo, diktirati ili postavljati uvjeti kako u konačnici treba da izgleda određeno rješenje. To je obaveza i odgovornost ovoga parlamenta. Poštovane kolege, ja vas dakle, još jedan put pozivam da svi skupa shvatimo delikatnost i rekao bih prije svega ozbiljnost trenutka u kojem se danas nalazi BiH, kada je u pitanju restruktuiranje odbrambeno-sigurnosnog sektora, da vodimo računa o činjenici da je ovo jedan od bitnih uvjeta koji treba da pošalje sliku o BiH kao budućem ako Bog da refentnom kandidatu za prijem u partnerstvo za mir i da se spram te činjenice odnosimo imajući u vidu te ciljeve BiH. Ovo je također jako značajno i sa aspekta ocjene Evropske komisije vezano za Studiju izvodljivosti, gdje se navode određeni uvjeti koje BiH treba da ispuni. Još jedan put dakle, pozivam vas da uđemo u raspravu, da prihvatimo ovaj zakon, jer mislim da bi svako drugo rješenje poslalo vrlo lošu sliku o BiH, kako u BiH tako i u svijetu. Hvala vam lijepa. 10
Zahvaljujem se gospodinu Džaferoviću. Za riječ se javio predsjedavajući Doma, gospodin Nikola Špirić, izvolite.
Dame i gospodo poslanici, uvaženi gosti, cijenjeni ministri, Vidite, ja sam svoj stav vezano za ovaj zakon rekao i kad smo glasali o principima, kada je Zakon o odbrani u pitanju, mi smo predložili amandmane. Pretpostavljam da ćemo danas o njima razgovarati ukoliko poslanici prihvate amandmane za koje mi mislimo da su dobri. Mi ćemo naravno danas tražiti volju da se do zakona dođe. Ali, ako se danas govori da ovaj zakon ima neustavnih članova, a prihvaćeni principi zakona i ustavni osnov zakona, onda nešto nije uredu. Onda je ovo prića radi priće. Kako je moguće da je ustavan bio zakon, da neustavan zakon uđe u prvo ćitanje i da prođe u prvom ćitanju, a da je neustavan u drugom ćitanju. Ovdje nešto drugo nije uredu. Dakle, ja imam jasan stav. Ja ću da ga branim i sada i u ponedjeljak i u petak i kad god se zakaže Predstavnički dom državnog Parlamenta. Ja mislim da je ovo dakle, danas imamo sve na raspolaganju, kako je moguće onda ako se pravila promocija u BiH da je postignut toliko željeni kompromis, dakle da je ta komisija ekspertska došla do kompromisa, da danas ja koliko vidim taj kompromis i ne miriše na kompromis. Ja mislim da mi danas imamo uslove da se vodi rasprava. Imamo uslove da se vodi rasprava, ja bih volio da je neko na vrijeme rekao ovaj zakon, ja sam to rekao i glasao protiv principa. Ne zato što Narodna skupština RS treba da prenese ili da ne prenese, nego zato što se izašlo iz Ustava BiH odavno, pa ne može malo trudna, malo nije trudna. Ustav ili je Ustav ili nije Ustav. Pa kad god kome zatreba prića malo država, malo entiteti. Dakle, mi imamo danas obavezujuću tačku dnevnog reda. Svi će da brane svoje stavove, svjesni odgovornosti i priće, mi prihvatamo odgovornost za reforme. I ja je prihvatam. Ja mislim da u ovom zakonu se moglo ići dalje. I zato sam imao svoj stav o tom zakonu, i imam ga i danas. Dakle, ovo ja mislim da je ovo obavezujuća tačka dnevnog reda. Poštujem to što gospodin Novaković traži pauzu. Mi ćemo napraviti pauzu koji god klub zatraži puzu i pravićemo pauze sve dotle kod klubovi neusaglase rješenja za koja se zalažu. Ja bih volio da sa mnom tražite da se usaglasite oko naših amandmana, niko nije tražio pauzu za to. Dakle, ovdje postoji većina koja je radila i koja je dala eksperte u ovu ekspertsku Komisiju. Ja molim mjesec dana da se radi na usaglašavanju, dakle, neće niko. Hvala vam lijepo.
Zahvaljujem se gospodinu Špiriću. Replika ili krivi navod gospodin Novaković. 11
Ja zaista ne želim da ulazim u raspravu sa predsjedavajućim, niti sa bilo kim od polsnika, jer mislim da rasprava na ovakav način ne vodi onome što sam ovaj, predložio i što zaista želim. Ali, moram reći da gospodine Špiriću, mi smo glasali da li potoji ustavni osnov za donošenje zakona. Velika je razlika između ustavnog osnova za donošenje zakona i pojedinih članova zakona, odnosno jesu li oni ili nisu u saglasnosti sa Ustavom. Ja očekujem da vi to kao predsjedavajući sasvim dobro znate i nema potrebe neka druga prića. Što se tiće Komisije za reforme, Komisija je usaglasila tekst. I tekst nije sporan. Znači tekst koji je Komisija usaglasila nije sporan. Sporan je tekst koji je nakon Savjeta ministara došao ovdje, a koji se razlikuje od teksta koji je Komisija usaglasila gospodo. To je jedno pitanje. I drugo pitanje, procedura. Ja ne znam koliko puta treba da ja kažem ovdje sa ovog mjesta da za nas nije sporno usvajanje zakona, ali da jeste sporno dok se ne riješe prethodno dva pitanja. Jedno teksta, i drugo dok Narodna skupština ne završi svoj posao. Potpuno jasno sam to rekao i ne vidim zaista potrebe da neko to drugačije prikazuje. I ja sam rekao i moj klub je rekao svoj stav u ovom zakonu glasanjem o principima, apsolutno rekao i javno i kako god hoćete. I ljudi iz SDS su učestvovali u pravljenju u Komisiji govorim, učestvovali u Komisiji znači, u pravljenju kompromisa. I mi ne želimo da ono što su oni napravili sada poništimo sada ovdje, ni u kom slućaju, ne pada nam na pamet. Ali, želimo ono što smo rekli da želimo, ništa drugo i nemojte tražiti nešto drugo u onome što mi želimo osim onog što stvarno smo rekli da želimo. Hvala.
Zahvaljujem kolegi Novakoviću. Ko se dalje javlja za riječ? Jelina Đurković, jeste li tražili riječ?
Hoću jednus tvar da kažem. Gospodin predsjedavajući je rekao da je bilo dogovoreno ili kazano na prošloj sjednici da Savjet ministara treba da usaglasi ovaj, tekst na koji smo mi ukazali da nije, da postoje razlike. Ja taj novi primjerak nisam dobila. Primjera radi. U Izvještaju Komisije član 8. zakona stoji ovako. Država BiH vrši operativnu i administrativnu komandu i kontrolu nad oružanim snagama BiH, i tu je tačka. I koliko sam ja obavještena u jednom dijelu primjeraka, jednom broju primjeraka koji su dobile naše kolege stoji upravo ovakav tekst. U primjerku koji ja imam dalje slijedi u ovom istom broju 8. dakle, zapeta je pa kaže se tokom rata, vanrednog stanja, mirovnih operacija izvan zemlje i tokom rutinskih aktivnosti obuke i operacija u miru. Ovo je dodatak članu 8. u primjerku koji ja imam. Gospodo, za šta ću glasati, a nije u toku ovih sedam dana ovo usaglašeno, to je jedna stvar. I druga stvar, hoću da zamolim da nam se ne prišiva, hajde ovako narodski da kažem, da smo mi loši momci ako ćemo, ako dans ne usvojimo zakon, pa ćemo poslati lošu poruku međunarodnoj zajednici, a pošto zna se ko su onda loši momci. Ne pristajem na to da budem loš momak ovakav ženski. Da li me razumijete neću to. Niko se od nas nije usprotivio zakonu. Mi samo molimo za razumjevanje da poštujemo proceduru. 12 Druga stvar, ja ne znam da li je Federalni parlament uskladio amandmane, nije pa šta onda radimo. Zašto to sad. Loši momci iz RS a nisu loši iz Federacije. A i jedni i drugi imamo obavezu da uskladimo svoje amandmanske promjene. Molim vas neka to, sutra je Skupština RS i dajmo povjerenja entitetima. Zašto mi mislimo da smo samo mi ti koji u koje treba da se vjeruje, bilo to međunarodna zajednica, bilo mi između sebe. Dajmo malo poštujmo složenost i razumjevanje, prvo da smo složena država i drugo, poštujmo i imajmo povjerenja u onim dijelovima koji ćine ovu državu. Eto toliko. Hvala lijepo.
Replika gospodin Špirić, pa za riječ se javio gospodin Živković.
Dame i gospodo ja hoću samo da kažem, da smo mi poslovnički postupili onako kao što treba. Dakle, ne govorim o suštini sadržaja, a volio bih da znam šta hoće PDP neg da mi Boga date. To niko živ ne zna. Ljudi pola godine prićaju o reformama da susretni, da ih kreiraju, da ih vode, da imaju dobar odnos, da je postignut konsenzus i sad je kao dobar je zakon ali nama dajte samo vremena. Treba gutati, gotovo je želudac vari ili ne vari. Mora doći kraj priće. Mora doći jednom, mi ovdje još niko ne prića o suštini zakona, a svi traže neko vrijeme. Šta je sad. Ja jednostavno ne mogu da shvatim takav odnos. Vidite ima logiku i jedna i druga prića. Ali se mora barem biti u njoj dosljedni. Ja molim stvarno da ljudi ne koriste situaciju da građane sluđuju svaki dan prićom da je ovo dobro da je bolan kompromis da je postignut, da je Narodna skup.. a ja se sjećam kada je gospodin Loker držao, govorio u Narodnoj skupštini RS, sjećam se stava Narodne skupštine RS, je li to sad neko poslao drugi signal. Ja ne mogu da shvatim kao da poslanici nisu iz istih stranaka koji rade tamo i ovdje. Ja tražim samo dakle, jedan odgovor uopšte neću da plediram kakav će ko stav imati. Ali da ne pravimo destrukciju od državnog Parlamenta. Ja nisam ovdje poslanik da bih više cijenio entitetske parlamente, najviše cijenim ovaj parlament, ali neomalovažavam entitetske. Dakle, ja vas molim da se ponašamo kao poslanici ovog parlamenta. Aposlanici entitetskih parlamenata neka rade svoj posao. Gdje u Poslovniku pište da mi moramo pitati Dragana Kalinića ili ovdje predsjednika entitetskog parlamenta kada ćemo mi zakazati državni Parlament. Ako mislite da takvu politiku trteba voditi onda to javno saopštite. Izglasajte to u Poslovnik. Hvala vam lijepo.
Zahvaljujem se gospodinu Špiriću, za riječ se javio gospodin Živković, onda ide gospodin Jahić.
Uvaženo predsjedništvo, dame i gospodo, Sa žaljenjem mogu samo da konstatujem da smo danas iz nekoliko razloga ne ulazeći direktno u motive sazivanja ove sjednice došli da ne kažem đaba. Prvo, to je 13 treći dan Bajrama i da sam pripadnik bošnjačkog naroda, ne bih ni prisustvovao ovoj sjednici, kao što ne bih prisustvovao sjednici ni koja bi se zakazivala u hriščanski praznik. Kao drugo, sutra je zasjedanje Narodne skupštine RS i nije tačno da se nije znalo da će i ona biti u petak kad se sazivala ova sjednica u četvrtak. Kao što sam bio prvi put kad se glasalo o ovome zakonu u prvom čitanju, protiv toga da se stavi ovaj zakon u proceduru dok se ne promjene ustavne promjene u RS, isto tako smatram da nije potrebno i nije neophodno da žurimo dok to ne uradi Narodna skupština RS iz nekoliko razloga. Jedan od razloga je što imamo rok do 15.decembra. Jedino ako neko nema razloga da to danas zato što je gospodin Robertson došao, ovaj zakon danas donese. Drugi razlog je što smatram da je Ustav RS važniji od Zakona o odbrani, i veću ima znaćaj instansu. Ja jesam ovdje dao zapit za Ustav BiH, ja sam građanin BiH, ali isto tako sam i građanin RS i tamo mi je prebivalište. To znači da se moram zakona RS i Ustava RS isto tako ćuvati. S druge strane, i poslovnički se moglo izaći iz ovoga. Zašto se ovo zove redovna sjednica. Gdje su poslovnička pitanja. Gdje je zapisnik. Ovo je moglo da bude posebna sjednica. Ja i tražim da bude posebna sjednica. U članu 47. stav 3 može se nazvati posebna sjednica, može se isti dan kaže u tom slučaju dnevni red sjednice može biti organizvan za vrijeme njenog održavanja. Isti dan sa jednom tačkom dnevnog reda da bude posebna sjednica iduće sedmice kad se napravi ili ne naprave ustavne promjene u RS bilo koji dan pozovite, ja ću doći. Ova redovna sjednica treba da bude sa ovim tačkama koje ne krše Ustav ni BiH ni RS, ja ću ih podržati. Hvala.
Zahvaljujem kolegi Živković. Ko se dalje javlja za riječ?
Evo oprostite ja sam obilježio raspored. Gospodin Jahić, pa Moranjkić, pa Palavrić to je redoslijed.
Poštovane kolege i koleginice, Dakle, meni ja potpuno sam siguran dakle, svima nama ovdje, jasan i poznat značaj usvajanja ovog reformskog zakona i šta to znači za BiH, da smo pritješnjeni ovim rokovima zbog ulaska u partnerstvo za mir. Dakle, nije to sredinom mjeseca, nego je poćetkom je li slijedeće sedmice i koji je to znaćaj da ćim prije usvojimo ovaj zakon. Također imajući u vidu da je prošireni Kolegij ćini mi se zakazivao ovu sjednicu, trebali smo imati sve ove ćinjenice u vidu, pa da zakažemo dakle, ako je već bilo potrebno ovo ovaj, dakle po onima koje bilo potrebno izšajnjavanje entitetskog parlamenta, trebali smo onda ne zakazivati danas nego možda za eto dan, dva odnosno početkom slijeće sedmice. 14 Također, svima nama je jajsno da nema potrebe dakle, da državni Parlament bude uslovljen odlukama entitetskog parlamenta. Mi dakle imamo pravo da smostalno odlućujemo. Također, vrlo dobro znamo da nema potrebe da se vrši prenos ovlasti sa entiteta na državu po ovom segmentu. Međutim, ćini mi se da ništa ovo neće pomoći niti imam ambicije da će ova moja diskusija promjeniti stavove i mišljenjena ljudi koji drugačije zagovaraju, ne kažem da misle nego zagovaraju drugačije, danas i ako ovako ostane stanje očito da mi nećemo usvojiti ovaj zakon. Dakle, ako ovako sad bude i zato ja bih apelovao da će možda ćim prije svedemo ove diskusije, da se zaista napravi ta puza, da prošireni Kolegij zasjeda i da vidimo kako ćemo izaći iz ove situacije. Ja samo želim da kažem jednu stvar. Ja sam ubjeđen da zaista niko ovom Parlamenu, dakle ni jedan poslanik, niti bilo kaoja politička partija želi da opstruira donošenje ovog zakona. Međutim, ovo je isto čini mi se jedan od najboljih primjera gdje se vidi razlika između političara, odnosno državnika i politikanata. Znate, državnik je onaj koji vodi narod, koji je spreman da donosi neke odgovorne odluke, koje su na dobrobit naroda, koje možda u prvi mah i nisu je li možda neće naići na odobravanje, a ovaj drugi politikant je onaj kojeg vode uglavnom neke neformalne grupe ili možda neki druge suprotne političke partije, pa zbog tih uticaja itd. mora drugačije da se ponaša od onog kako bi i kako bi bilo. Sigurno da to neće donijeti dobro ni radu ovom Pralementa. Dakle, ja sam za to da mi danas raspravljamo, da danas usvojimo ovaj zakon ali imajući u vidu ove diskusije plašim se da nam se ovaj posao ne bi izjalovio. Zato evo apelujem da se zaista čim prije ova pauza koja je zatražena od Kluba poslanika SDS-a održi. I bilo bi dobro da se održi prošireni Kolegij, da vidimo da izađemo iz ove situacije. Evo, hvala.
Zahvaljujem kolegi jahiću. Za riječ se javila Seada Palavrić. Gospodin Moranjkić prije se javio izvinjavam se. A ja bih molio stvarno da ako ćemo puzu praviti da zaključimo raspravu i da damo pauzu, ako mislite da je to rješenje.
Gospodine predsjedavajući, gospodo, kolege planici, gospodo iz Vijeća ministara, Ja sam se javio da pokušam sa sobom neke stvari da raščistim, a onda i da predložim ovom uvaženom Domu neka moja razmišljanja. Prvo, tačka 1. je obavezna po Poslovniku i pitam Kolegij, Vijeće ministara onda ko je poturio dvije verzije za koju sam ja ćuo danas na Kolegijumu da postoje ovog zakona. Da li je to dobronamjerno, zlonamjerno, slućajno. I, onaj ko je to uradio želio bih da se pojavi pred ovim Domom i da nam kaže ćega je to rezultat. Da li je to stvarno dobronamjerno, zlonamjerno, slućajno itd. da se sada počnemo da lomimo i prevrćemo oko te dvije verzije. Drugo, što želim da kažem a to je da su uočene razlike koje su se pojavile bile i predmet amandmanskog djelovanja. Prema tome, ja sugerićem kao dobronamjeran 15 poslanik u ovom Domu, da gospoda koja je djelovala da pokuša da iznese iako su to jasni koliko sam javidio amandmani, kad dođe vrijeme da govorimo o amandmanima, pa ako oni imaju mjesta i ako ne mijenjaju nešto u konceptu koji je teškom mukom usaglašen, i do kojeg je došlo da ih prihvatimo i ugradimo, ako nije da ukažemo gdje su promašaji, i samim tim ćemo vidjeti da li su oni bili dobronamjerni ili su bili zlonamjerni. Drugim riječima rećeno da vidimo gdje smo. Zato predlažem, a što se tiče redoslijeda radnji koje se non stop potežu, molim vas lijepo, prvo vi se siječate natezanja na prošlom Parlamentu kada je sa dnevnog reda vezana dva zakona. Zakon o Vijeću i Zakon o ministarstvima koji prate ovaj zakon, da je rečeno da je prosto ne logično da oni idu prije zakona, jer sugerišu donošenje zakona. Onda sam sa sobom dolazim sada u kontradiktornost automatski treba i ova dva zakona, ako ostanemo dosljedni tome, i ova dva zakona skinuti. Znači drugim riječima treba da današnji Parlament završimo s radom jer nije počeo na principima koje smo usvojili prošli put. Prema tome, ako smo se dogovorili i ušli u proceduru i stvorili smo već obavezne tačke, a tačka 1 je postala obavezna po Poslovniku, ja predlažem da predsjedavajući da na glasanje, a još tome da dodam da smo se usaglasili na proširenom Kolegiju da ide ovakav dnevni red, u kome ćemo mi upravo voditi raspravu a ne voditi tu široku raspravu vezano sad za dnevni red, nego kad budemo o sadržajima govorili. Zato predlažem Kolegijumu da da na glasanje dnevni red, a da krenemo u rad i da iznesemo svoja mišljenja u proces. Hvala.
Zahvaljujem kolegi Moranjkiću. Nema glasanja o dnevnom redu Poslovnički. Dnevni red je obavezujući i obavezan je.
Pa onda što provodimo vrijeme
Pa ne znam evo, molim lijepo, hvala vam lijepo, za riječ se javila kolegica Palavrić. Ja bih molio da privodimo ovu raspravu kraju. Dnevni red je ovaj koji imamo.
Poštovane kolege i koleginice, možda se čini besmislenim, ali ipak osjećam potrebu da kažem nekoliko riječi. Prije svega hoću da kažem da treći dan Bajrama ramazanskog, nije uopće razlog da Parlamentarna skupština BiH ne radi. Danas u BiH rade svi, zašto bi parlamentarci bili izuzetak. Ja ne vidim razlog. Drugo, što moram sa žaljenjem konstatirati, da su pojedini pripadnici takozvanih umjerenih, nenacionalnih stranaka u vremenu od prošle sjednice do danas izgleda polučili dobar rezultat, kad su rekli, u RS da su čini mi se gospodin Kalinić, Čavić i Ivanić ucjenjeni. Ja se pitam od koga bi bili ucjenjeni i zašto. Zar građanima neke druge države treba napredak ka evro-atlanskim integracijama ili građanima BiH. Dakle, voljela bih kada ne bismo nasjedali na takve izjave i ne bismo dopuštali da oni koji ne žele boljitak ovoj zemlji, imaju ovakve rezultate kakve danas imaju. Da 16 li oni zaista ne žele reforme ili žele dokazati da parlamentarna većina ne može funkcionirati, sasvim je irelevantno. Rezultat je da BiH stagnira, a time i njeni građani čak nazaduju. Ja još jedan put molim ljude koji su do sada bili konstruktivni u reformama i u ovome parlamentu i uradili ono što nikada nije urađeno u proteklih osam godina, za ovu jednu godinu, dakle, da nastavimo jer Izvještaj Komisije za reformu sistema odbrane su i usvojili parlamenti oba entiteta. Ostalo je da po tom izvještaju rade paralelno. Parlament BiH i parlamenti oba entiteta. Svako svoj posao. Niko više nije uvjetovan ničim, izuzev što smo svi uvjetovani da svoj posao završimo prije nego što bude trebalo razmatrati kandidaturu BiH za partnerstvo za mir, a čini mi se da je taj rok 03.decembar. Ako se budemo izgovarali sjednicom Narodne skupštine RS, onda sutra sjednicom Parlamenta Federacije BiH, koji ima dva doma, mi zaista nećemo ništa napraviti jer i u ovome parlamentu imamo dva doma i predlažem da onako kako su SDS i PDP radili reformski, ja ih svim srcem i razumom pozivam da to i danas napravimo. Mislim da nema razloga da to ne ućinimo. Dodatni legitimitet, o kojem je gospodin Novaković govorio, zaista nam nije potreban. Mi možemo uraditi ono što smo započeli i vjerujte za razliku od onih koji plaše ljude koji u ovome parlamentu reformski djeluju, ja smatram da će nam građani BiH na svakom pedlju ove države biti zahvalni. Hvala vam.
Zahvaljujem kolegici Palavrić. Za riječ se javlja Ljilja Miličević. Ja bih molio samo, danas evo svi će imati šansu da pokažu kakvu brigu imaju za narod, građane i državu i da ne dijelimo dakle lekcije onima koji tobože jesu i koji nisu. Svi imamo šansu u državnom Parlamentu da kažemo za šta jesmo i protiv ćega jesmo. Ja vas molim evo predsjedavam dakle, Ljilja Miličević izvolite.
Ovako, prvo ja cijenim ovo što je koleginica Palavrić rekla, ali ne mogu da prihvatim, vidite da bi neko bio ucjenjen mora postojati onaj ko ga ucjenjuje, mislim mora biti nekakva relacija tako da to odbacujem. Ja ću ovdje opet ponoviti, sve što je urađeno i što sam lično podržala i moje kolege je politička volja i hrabrost politička, koje su iskazala imonovana gospoda, i mi koji ovdje sjedimo. Dakle, tako stoje stvari. Ni jednom riječju, opet ponavaljam, radi javnosti, nismo doveli u pitanje gospodo usvajanje zakona. I nemojte praviti alarmantnu situaciju po tome, ako se danas zakon usvoji, mi nemamo zakona, jer mi smo imali i prije takve situacije. O emisarima, koji su hodali širom RS i pričali svoju priču, ja neću. Oni su našli svoje slušaoce, ja nisam slušala tu priču i nisam se rukovodila njom, niti je iko vršio uticaj na mene. Dakle, o čemu se radi. Ne dovodi SDS u pitanje Zakon o odbrani, niti dovodimo ono usaglašavanje, imamo amandmana, imamo ih svi. Pristupili smo tome, učestvovali u radu Komisije. Ne dovodimo reforme u pitanje. Vi znate da smo mi rekli da smo spremni podnijeti teret reformi i iznijećemo ga do kraja. Zato što smo dovoljno velika stranka. Mi smo gospodo dakle, nismo tražili i odbili ovaj zakon, samo smo vas molili subota, nedjelja, ponedjeljak, dan hoćemo da ispoštujemo i promjenu Ustava RS, da isti ti emisari ne bi otišli i rekli kako smo mi 17 donijeli zakon, preskočili. Mi poštujemo i svoj entitetski Parlament i znamo da oni trebaju prjomijeniti Ustav. Samo smo rekli da napravimo stanku u pogledu izjašnjavanja o zakonu, da bi mi mogli svojim građanima objasniti i izaći i pogledati ih u oči i reći da smo postupili po zakonu i po Ustavu i RS i BiH. Tako stvari stoje. Ovo je dakle samo ovaj siže ovoga što smo mi govorili. A sve ostalo su bile interpretacije i nastojanje, svako na svoj način je okretao vodu. Hvala.
Zahvaljujem, ne javlja se niko više za raspravu. Koliko Momo tražite u ime SDS pauzu, koliko? Pola sata. Pauza pola sata. Pola sata pauze. Imali ste oglašavanje, u 13:00 sati dakle, nastavljamo sa sjednicom. Ali molim vas Momčilo, molim vas u 13:00 da počnemo, ajte molim vas, pola sata ko hoće ručati, ima vremena. Gospodin Momčilo Novaković ima potrebe da obrazloži, izvolite.
Uvažene kolege, prije svega želim da se izvinem u ime kluba SDS na ovim pauzama, odnosno ovom čekanju da počne sjednica. Također želim da kažem da smo mi pokušali u ovoj pauzi da nađemo neka rješenja u ovaj, međusobnim razgovorima i između pojedinih klubova i isto tako pojedinih poslanika, i da pozicija u kojoj smo se našli na početku je ostala i sada. Mi nismo spremni kao klub da uđemo u rizik, da budemo jedina srpska stranka koja će glasati za ovaj zakon, a isto tako nismo naišli na razumjevanje, da se ova sjednica odobri do poslije zasjedanja Narodne skupštine. Želim da kažem da vam Klub SDS stoji na raspolaganju za usvajanje ovog zakona od sutra u 14:00 sati. Dakle, nakon rasprave u Narodnoj skupštini i da smo mi u svakom momentu spremni dakle, da dođemo do ovog zakona. Naravno da ne trebam iznositi stav koji sam o samom zakonu, koji sam više puta iznio, jer ovdje se ne radi o zakonu, ovdje se radi znači o procedurama i zbog toga naš stav što se tiće samog zakona je ostao ne promijenjen. Hvala.
Zahvaljujem kolegi Novakoviću. Dame i gospodo, dakle rasprava je iscrpljena što se dnevnog reda tiće. Ja molim je li ima potrebe još neko da se javlja za riječ? Gospođa Đurković Jelina, izvolite. 18
Naravno, neću ponavljati ono što sam već rekla, neću ponavljati razloge koje sam iznijela u prethodnom javljanju i naravno ostajem pri onome što sam rekla, i ostajem pri tome da kad raprava poćne, da ću ja napustiti Skupštinu i još jednom izražavam svoje žaljenje što je predsjedavajući dan prije Skupštine RS zakazao ovu skupštinu. Apsolutno ne stojim dakle, stojim iza toga da je zakon, da PDP zakon podržava, ali na žalost na ovaj način nisam spremna da učestvujem u izglasavanju.
Zahvaljujem gospođi Đurković. Za riječ se javio doktor Nijaz Duraković. Ja vas molim ova je sjednica u skladu sa Poslovnikom sazvana dakle, Kolegij je odlučio. Vi ste obavješteni na prošlom zasjedanju, niko nije najavio mogućnost kakve su konstatacije bili i šta je ko radio, to mene manje interesuje. Dakle, mi moramo se držati strogo Poslovnika. Izvolite doktore Duraković.
Ja naravno podržavam Poslovnik i od početka sam bio za to da se krene direktno u raspravu, a ne da dozvolimo ovakvu da kažem farsu od ovog parlamenta, i ne bih se javljao da nisu sada gospoda nam dala jeftina obrazloženja oko ovoga, što ovaj parlament drže u jednoj vrlo bijednoj situaciji od jutreos je li. Rekao bih da se ponavljaju ta stara vremena, a sjećam ih se i SDS iako je u ljubavnom zagrljaju sa dvije nacionalne stranke ipak dlaku mijenja ali ćud nikako. I dalje ucjenjuju ovaj parlament. Rekao bih da se radi o jednoj profalnoj demagogiji koja hoće jednim udarcem dva zeca je li, narodu RS pokazati kako se oni jedino bore za svekoliko srpstvo i za slavnu vojsku RS, a međunarodnoj zajednici i ovom parlamentu pokazati kako su oni jedini tobože pravi legalisti i legitimisti koji ćekaju odluku sutrašnjega srpskog parlamenta je li Skupštine. Uz to naravno dobijaju Ivanića i njegovu ovu kameleonsku stranku i ova prijetnja gospođe ili gospođice da će napustiti ovaj parlament stvarno je po malo degutantna, nek joj je sretan put. Ali ministar Ivanić koji je na Vijeću ministara podržao ovaj zakon, ipak daje direktivu da ga iz istih politikantskih razloga koje sam naveo njegovi poslanici opstruiraju. Da se to jednom ovdje kaže jasno i glasno i da nas ovdje ne pravite budalama. Ovdje nekome, nikome ne trebaju milodari nekakvi je li, pogotovu ne od SDS- a. Neka gospoda iz SDS-a snosi odgovornost za ovo što hoće i ovu ujdurmu koju sprema je li. Eto oni su spremni sutra glasati ali sačekajmo sutra iza 2 sata. Zašto ovaj parlament treba uopće čekati nekakvu tamo Skupštinu, jesu li polsnici SDS-a položili zakletvu ovom parlamentu ili Kalinićevom parlamentu, i šta je prvo ili Parlament države BiH, ili je parlament entiteta, i otkud ta obaveza ne znam uopće, pogotovo kad smo konstatirali da je ova tačka dnevnog reda poslovnički obavezna i da tu ništa nije sporno. Pa Bože moj gospodo, ako imate toliko hrabrosti, izađite pred javnost, recite o ćemu se radi. Nemojte nas ovdje držati kao nekakve taoce vaše komplotističke politike. Red je da se ovdje izjasnite je li, da više ne zamajavate, ne opstruirate i da nas da oprostite ovdje prisutne dame politički ne z.... Pomenutog zeca kojeg sam rekao 19 treba natjerati stvarno na čistac jer lovaca koji precizno gađaju, ja se nadam da još uvijek u ovoj zemlji ima. Hvala.
Zahvaljujem doktoru Durakoviću. Ko se dalje javlja za riječ?
Za riječ se javio predsjedavajući Doma gospodin Špirić, izvolite.
Dame i gospodo, ja mislim da kada se prića o reformama, onda stvari upravo trebaju ovako da se završavaju. Ako je javnosti BiH uporno bila servirana prića da se je došlo do mukotrpnog kompromisa i da je to promovisano javnosti BiH. I ako neko danas dođe i kaže da to nije taj kompromis, da je on tek sutra, a nije danas, onda se to zove licemjerstvo. Ja pripadam onoj političkoj partiji koja želi da razgovara o reformama i da usvaja reformske zakone, ali vi morate dame i gospodo ovdje biti svjesni šta ovo znaći danas. Šta ovo danas znači za državni Parlament i šta ovo znači za javnost BiH koje se iz dana u dan govori da postoji parlamentarna većina na reformskim zakonima. Postoji li, to je ono na šta smo ukazivali na početku. Dakle, ja se izvinjavam onima koji su ostali ovdje i koji žele suštinski da rade. Ja mislim da danas sjednica može da traje. Mi smo spremni da radimo na zakonu. Vas molimo da raspravljamo o amandmanima, da izlazeći jedni drugima u susret što ne mijenja suštinu, dođemo do zakona. Mi imamo jedan dakle, samo jedan amandman koji ukoliko bude usvojen ovdje, mi ćemo podržati zakon. Dakle, mi ćemo podržati zakon ako se prihvati amandman da po istom principu, i ako mi neko objasni da to nisu evropski standardi, standardi NATO-a, partnerstva za mir, odustaću od amandmana. Da po broju vojnika dakle, 8 plus 4.000, da taj broj popunjavaju profesionalci, a da nema regrutacije. Zašto je to bitno za ovu državu? Zato što je izašla neposredno iz rata. Zato što je mladost ove države potrešena, zato što profesionalci moraju da obavljaju taj posao iz razloga i susretanja sa različitim oblicima terorizma. Pa imamo sinoć upozorenje da je moguće da se u BiH mogu dešavati neke stvari koje mirišu na to, pa zar nije bolje da se s tim suočavaju profesionalci, dobro obućeni ljudi iz svih konstututivnih naroda, nego mladost od 18 godina. Ako ima spremnosti, da se prihvati taj amandman, mi ćemo glasati za zakon. Dakle, to je radikalniji iskorak u reformi od ovoga što se nudi. I zato vas molim ako smo danas spremni, mi smo spremni, ja sam barem spreman bez obzira na konsekvence i partije kojoj pripadam, da podržim taj zakon, jer taj zakon treba. Ja mislim da bi to bio pravi doprinos, ali onda da znamo da ovim kolegama pošaljemo poruku da nas ne mogu dovoditi na ivicu prjovalije, pa poslije reći da su se šalili da državom i sa reformama. Ako ima raspoloženja dame i gospodo, mi ostajemo ovdje da uradimo ovaj posao danas. Ako treba puza da sjednemo. Mi smo spremni na tu pauzu. Hvala vam lijepo. 20 Dame i gospodo, dakle, ja predlažem da se dakle, dnevni red, nema glasanja o dnevnom redu. Dnevni red je dakle, konstatujem da imamo 4 tačke dnevnog reda, to je 1. Prijedlog zakona o odbrani Bosne i Hercegovine, drugo čitanje 2. Prijedlog zakona o izmjenama i dopunama Zakona o Savjetu ministara, prvo čitanje, 3. Prijedlog zakona o izmjenama i dopunama Zakona o ministarstvima i drugim organima uprave BiH, prvo čitanje, i 4. tačka dnevnog reda jeste 4. Imenovanje, potvrđivanje imena Obusmena na prijedlog Predsjedništva Bosne i Hercegovine. Prelazimo na prvu tačku dnevnog reda, to je Ad.1. Prijedlog zakona o odbrani Bosne i Hercegovine, drugo čitanje Otvaram, dame i gospodo, Prijedlog zakona o odbrani Bosne i Hercegovine, usvojili smo u prvom čitanju na prošloj sjednici, 20. novembra tekuće godine. Amandmane na Prijedlog zakona koje žele braniti u plenarnoj fazi podnijeli su poslanici; Momčilo Novaković, Tihomir Gligorić, skup poslanika SNSD-a, gospodin Martin Raguž, Ljiljana Milićević je podnijela 12 amandmana ali van poslovničkih mogućnosti, tako da se moramo odlućiti šta ćemo sa ovim amandmanima i Momčilo Novaković podnio je 3 amandmana pozivom na član 94. tačka 3a). Kao što vidite dakle, imamo dosta amandmana. Također želim da vas potsjetim da je Prijedlog zakona o odbrani
Imaju li moji amandmani?
Moranjkić, imaju njegovi amandmani.
Meni ovdje, samo malo molim vas nemam ih ja ovdje gospodine Moranjkiću, nemam ih zabilježenih od službe.
Imaju, imaju njegovi amandmani
Okej, ne sporim dakle, neće biti problem oko amandmana. Također želim da vas potsjetim da je Prijedlog zakona o odbrani razmatrala i Komisija za ostvarivanje ravnopravnosti spolova u BiH. Pozivom na član 43. stav 1 d) i tim povodom usvojila zaključke koje ste vi dobili. Otvaram dakle, raspravu o Prijedlogu zakona u drugom čitanju. Ko se javlja za riječ? Za riječ se javila gospođa Seada Palavrić, pa gospodin Gligorić. 21
Poštovane kolege i koleginice, dopustite da u ime Kluba SDA kažem da je naš klub spreman podržati zakon kako ga je predložila Komisija za reformu sistema odbrane, uz amandmane koje je prihvatila Ustavno-pravna komisija, s tim što jedan od amandmana obara gospodin Novaković, iz ovoga izvještaja. To je amandman II i III. Iz izvještaja Ustavno-pravne komisije dakle, spremni smo tu prihvatiti amandman gospoina Novakovića i spremni smo prihvatiti još dva amandmana gospodina Novakovića na član 12. i član 14. Ostali amandmani su za Klub SDA ne prihvatljivi. Hvala lijepa.
Zahvaljujem, kolegici Palavrić. Moram da gospodina Moranjkića obavijestim da on u poslovničkom roku nije podnio amandmane na amandmane. Ove amandmane je razmatrala Ustavno-pravna komisija, nije ih prihvatila i poslovnička obaveza da se ti amandmani obnove u skladu sa Poslovnikom. Ja žalim ali evo tako mi kažu u službi.
nije izašao za govornicu Ja tvrdim da jesam i evo ih, a pitajte sekretara da sam rekao ...
Evo molim sekretara doma da napravi intervenciju.
Ja se izvinjavam ovaj poslaniku Moranjkiću, vaši amandmani su bili 18.11. i mi smo o tome razgovarali pošto je bio pogrešan poziv na član Poslovnika to je tačka 90 član 94. tačka 2, to je znači da ponovo brani u plenarnoj fazi. Ja sam ove amandmane u skladu s vama, s vašim dogovorom uputila Ustavno-pravnoj komisiji. Poslije toga, ja nisam imala obnovljeni amandan, jel bi trebao da nosi datum ili 19. kad je podnesen izvještaj, ili eventualno 18. kada je izvještaj podjeljen poslanicima Doma.
Zahvaljujem, za riječ se javio gospodin Moranjkić, replika je li.
Gospodine predsjedavajući, dame i gospodo, ja stvarno ne znam šta se u ovom parlamentu radi. U ovom parlamentu postoje tajni i javni rad. Zakonski, nezakonski i nekakav koji ja ne umijem nazvati treći. Ja sam uputio amandmane i kad sam vidio da se oni kriju uputio sam ih pod 94. stav evo 2 koji kaže da su amandmani na amandmane. Razgovarao sam sa gospođom Brankom i rekao, molim vas ako tamo stoji nekakva nesuglasica i ako amandmane neko komisijski će preskočiti, molim vas podvedite ih kako sam ja napisao na ovo i izmjenite zakon. Takav je dogovor bio. Ja sam ostao na tome, a onda je neko rekao da, a onda je prećutao da bi stavio u aut te 22 amandmane. Ja smatram da je stvarno ovo dezovuacija i poslanika i jedan stvarno ne korektan odnos prema poslanicima i pojavi njihovoj sa svojim mišljenjima da se uključe u rad Parlamenta. Ako je to tako, onda ćemo poćeti izmišljati hajdučiju u ovom parlamentu, i time ćemo se baviti. Hvala vam lijepo.
Zahvaljujem kolegi Moranjkiću, evo Branka želi ponovo da pojasni. Ja molim mora biti sve jasno. Nema niko razlog bilo čiji amandman da zaboravi. Nema vidite gospodine Moranjkiću morate ponoviti. Dakle, poslovnički amandman na amandman a ne reći službi da vam to uradi. Razumijete, okej evo sad ćemo viditi šta kaže služba. Ja nemam razlog da budem stvarno
Zaista nemam ni ja razloga, vrlo objektivno radim i opet želim da ponovim slijedeće. Komisija je dostavila izvještaj o zakonu o odbrani 19. 11. Vaši amandmani su kod nas zaprimljeni 18.11. i ja sam ih odmah uputila u skladu sa dogovorom koji sam s vama obavila Ustavno-pravnoj komisiji. Molim vas lijepo, amandmani nisu obnovljeni u skladu sa Poslovnikom. Morali su da nose novi datum ili 19. ili 20. Zaista nemam nikakvih razloga da jedni poslanici budu prime jedne amandmane a druge da ne prime. Ovi amandmani koje je predsjedavajući proćitao su u određenom roku stigli u parlamentarnu proceduru. Zaista nemam razloga da nešto drugo uradim, kako ne bih, kako bih povrijedila možda neke poslanike u Domu. Hvala.
Zahvaljujem gospođi Branki. Ko se dalje javlja za riječ? Da javio se je gospodin Gligorić, pa Kragulj, pa gospodin Belkić.
Gospodine predsjedavajući, dame i gospodo, Kad govorimo o Zakonu o odbrani i inaće o reformi odbrane, onda je i Komisija i svi koji su radili na ovome uložili mnogo truda. U ovom uvodnom dijelu želim samo da kažem da su mnogi u javnosti izlazili sa mišljenjem da su mnogo toga uradili, hvalili su se dobro urađenim poslom i onda danas ovaj manevar, praktično od SDS-a iznenađuje, jer ako govorimo i o njihovim liderima a istovremeno i predsjedniku RS koji je govorio da stoji iza rada Komisije, da ništa ne treba mijenjati, da su rešenja korektna i konsenzusom postignuta, onda danas je svakako iznenađenje i to je samo jedan politički manevar zbog Narodne skupštine koja se održava sutra. Ja smatram da treba provesti parlamentarnu proceduru na jedan profesionalan i korektan način. I nema potrebe niko ni na kog da se ljuti ako neko glasa za, protiv i bude suzdržan. To je parlamentarna procedura. Ovo je naša da tako kažem politička ali prije svega i jedna korektna profesionalna stručna borba, gdje na osnovu procedure, argumenata ili amandmana treba da mijenjamo određen zakon. 23 Prema tome, trebali su ostati do kraja u toj priči i izjasniti se u krajnjem negativno protiv toga i da završimo priču. A ne, oni bi ostavili nešto da živi još neko vrijeme, pa bi se onda vratili da za to ponovo glasali, kupili neku naklonost kod građana, a istovremeno opet pripremili ono što su zamislili. Zato smatram, da je taj potpuno manevar nepotreban, nego da su se trebali izjasniti, ako imaju naknadnih saznanja da nešto nije dobro, prihvatiti. Sam sam govorio da principi o ovom zakonu nisu dobri.Govorio sam da Socijalistička partija jeste za partnerstvo za mir, jeste za evro-atlanske integracije, jeste za NATO. Ali, istovremeno to ne znači da zakon odnosno, reforma nudi i dobra zakonska rešenja. I, mi kao parlamentarci to treba ovdje da kažemo. Za to, se zalažemo i nema nikakvih problema, ako se i ne postigne određen dogovor. Evo, ja sam se za to, ptorudio i podnio sam dva amandmana na zakon. To je na član 2. koji govori o sastavu oružanih snaga, gdje se govori o oružanim snagama u Federaciji. Armija BiH i HVO su nastali na osnovu zakona od 96.godine. A vojska RS organizovana itd. Ja sam zato predložio da ili bude isti tretman, da i vojska RS bude zasnovana na zakonu, jer na naćin kako je formulisano da je organizovana može biti ilegalno i legalno i sutra u tumačenju, a znam ja kakvi smo mi u BiH će se tumaćiti da je vojska RS paravojna formacija. I zato bih vas molio kao poslanike da podržite ovaj amandman. Mislim da BiH treba biti komotna i ugodna za sve, i da isti tretman treba da ima. Zašto da recimo armija BiH i HVO imaju istorijsku dimenziju, a da vojska RS nema. Prema tome, ako želimo iskrene odnose, ako želimo političkim znači konsenzusom i voljom rešavati neke stvari, onda smatram da bi bilo dobro da se to podrži. Drugi amandman, sam uložio na član 47. koji govori o oružanim snagama odnosno da se sastoji od profesionalnih vojnika i profesionalnog vojnog osoblja. Predložio sam kao svoj amandman. U članu 47. stoji da pored znači, profesionalnog osoblja da idemo i na rezervni sastav, da idemo na regrutaciju odnosno, služenje vojnog roka. Hajde da razgovaramo kao ljudi, iskreno. Ako to služenje vojnog roka nije standard NATO-a, ako je politički cilj NATO-a da ima profesionalnu vojsku, zašto da mi kao pravimo reformu gdje će se služenje vojnog roka trajati će praktično 4 mjeseca. Šta to znači za BiH koja nema para. Da je to skupo. Zašto mi 400 miliona ne bi uložili u nova radna mjesta i u privredu. Zašto mi ako danas imamo situaciju da naši regruti, svako pet dana vikendom izlaze kući i nose kese da im neko tamo opere, traže novac dok su tamo dva dana ili dok se vrate, to je teret za njihove roditelje. I ako hoćemo da ovaj zakon dobije podršku građana i javnosti, da dobije podršku roditelja i njihove djece, omladine, zašto mi ne kažemo da to nije standard NATO-a. A to je onda politička volja, koga u BiH, jer sam na Ustavno-pravnoj komisiji razgovarao sa gospodinom Džaferovićem. On smatra da treba kroz regrutni sistem, kroz mnogobrojnost parirati Srbiji i Crnoj Gori i Republici Hrvatskoj. Šta znači pariranje. Pariranje znači sutra upotreba oružja. Šta znači jedma militaristička svijest u BiH. A šta znači ako se potsjetimo na bivšu Jugoslaviju kada je po Ustavu i po zakonu i međunarodno priznatoj zemlji omladina muslimanska u to vrijeme i hrvatska nisu 24 htjeli da idu na služenje vojnog roka. Zatim, u političkom smislu, bile su jasne poruke. Ne možemo da budemo u jugoslovenskoj narodnoj armiji zato što je ona mnogobrojna i sastavljena je od Srba. A onda, istovremeno BiH pratimo kroz regrutni sistem i profesionalnu vojsku mnogobrojno bošnjačku populaciju. Nema potrebe za to. Da vam kažem ako želite iskreno u BiH napravite profesionalnu vojsku. Nema potrebe za služene vojnog roka. Pustite našu djecu nek uče računare, nek idu nešto drugo, a profesionalac je uvijek sutra bolji od 2 hiljade regruta i te nedužne djece, koju za 4 mjeseca ne možete napraviti profesionalnim vojnikom. I zašto ako to nije standard NATO-a, onda kad dođemo unutar BiH, čiji je to standard. Imam osjećaj SDA. E ako je SDA lider u BiH, gdje će se u ovoj skupštini SDS I HDZ povinovati tome, onda je to vaš problem. Izađite i recite to jasno. Ako nemate potrebe, ako je to naša unutrašnja stvar i volja, zašto nemate hrabrosti da se oduprete SDA i možda militarističkoj politici, ako ima neko nnamjeru da je vodi. Ako će Srbija i Crna Gora i Hrvatska ući u partnerstvo za mir i NATO i hoće, šta nam treba da pariramo mi Srbiji i Crnoj Gori i Hrvatskoj, ako ćemo mi pod tim kišobranom u NATO-u biti zaštićeni. Ma neće se više dozvoliti da poglavice ova tri plemena zaratuju međusobno i ubijaju se za račun politike. Neće toga biti gospodo. Ja vam nudim jedno korektno rešenje u ovom amandmanu, da ga podržite, ja mislim da sve one političke ciljeve programske koje imate unutar stranaka, na ovaj naćin ćemo izmjeći i doći ćemo do jednog dobrog rešenja. Prema tome, ukoliko podržite amandmane, a smatram ih vrlo korektnim, možemo unaprediti Zakon o odbrani, i na taj naćin doći do dobrih rešenja. Ukoliko ne budete to prihvatili, da je to negdje već dogovoreno mimo ovog parlamenta, da mora da bude tako, da ne može ni jedan zarez da se promijeni, ja takve principe koji sutra mogu biti klica razdora, kao poslanik ne mogu podržati, imam na to pravo. I zato bih volio da je i da su i poslanici SDS ovdje, i da kažu svoje mišljenje praktično i jasno i odgovorno pred očima javnosti. Ovdje kad smo govorili vezano i za to treba jasno reći da Narodna skupština RS treba da da svoje mišljenje, jer pravna javnost nije dala podršku ovom radu koji mi danas radimo. Zašto? Jer ne možete vi da Ustav niži kao što je RS obaveže viši akt kao što je Ustav BiH kako će se on, kako će se ovaj, postupati. Prema tome, to je jedan presedan apsolutno i zbog toga ako govorimo o pravnoj državi, govorimo o vladavini zakona. Ako mi kreiramo tu, taj pravni sistem koga apsolutno nemamo. Ako mi, kreiramo pravni poredak koji je iznad pravnog sistema ugrađeni život, onda draga moja gospodo mi smo na lošem putu. Mi svi zajedno loš posao radimo. Zato bih zamolio da imate u vidu praktično i ovaj moj skroman doprinos, kako bi to trebalo da se uradi. Ukoliko bude imalo političke volje, mi možemo doći do praktično tog zakona. U suprotnom vas molim da kad ovo imate u vidu vodite isto tako računa da se ne prekrši ni Ustav RS, jer danas je to u onom prethodnom dijelu preovlađivalo i svakako kad govorimo o odnosima sa entitetima, obavezu Ustava BiH da se koordinira praktično sa njima, to sve treba imati u vidu. Ne sa pozicija politike, da neko kaže ne treba da mi govorimo i uvažavamo neki drugi, nego zbog one harmonije koja je nama neophodna da bi donosili dobre zakone. 25 I završavam na ovaj način, da teške odluke koje treba da donosimo, trebamo imati za njih hrabrosti, ali trebamo imati i podršku javnosti. I molim vas hoće li neko u BiH, hoće li ovaj parlament ili bilo ko u ovoj zemlji, zatražiti konačno po bilo kom važnom pitanju mišljenje naših građana. Prešli su iz države u državu u treću državu. Niko ih ništa nije pitao. Uz put je i pobio i popalio i rasturio po cijelom svijetu. Danas ponovo govorimo o reformama u korist građana, a da građani nisu u prilici da se izjasne. Kad ćemo u BiH podvući crtu i kao u drugim normalnim zemljama pitati te naše građene, gdje su i narode nam poslanicima i političarima puna usta kad govorimo o građanima. A kad treba da ih nešto pitamo, to ne radimo. Možemo se naučiti od sredstava informisanja koji su ovdje. Oni kad prave bilo kakvu vrstu, prave anketu telefonsku i mi dobivamo određena mišljenja građana po bilo kom i nekad manjem pitanju. Zašto to ne uradi Parlament i da vidimo da li imamo podršku za ovaj rad ili smo se mi od naroda odavno odvojili i zloupotrebljavamo. Hvala.
Zahvaljujem gospodinu Gligoriću, za repliku se javio gospodin Džaferović, evo dobiće priliku. Mi smo dakle ljudi koji su izabrani od naroda i treba da odlučuju, donese zakone. Ja ne sporim da se mogu i drugi principi primjenjivati. Za repliku se javio gospodin Džaferović, ali ja bih molio, izvinjavam se kolegi Džaferoviću ako danas možemo stvarati prostora da usvojimo ovaj zakon. Možda bi bilje bilo da predsjednici klubova sjednu, pa da približe stavove tamo gdje, ako je cilj da se usvoji zakon. Ako je cilj da danas radimo čitav dan, da ne usvojimo zakon, nismo na dobrom putu. Ja sam spremniji ako treba da predsjednici klubova sjednu međusobno da iznesu amandmane, da iznesu argumente za i protiv, i da pokušamo doći do toga. A evo ne sporim da se dakle još razgovara ako ima prijavljenih. Ima prijavljen gospodin, dakle replika gospodina Džaferovića, pa Kragulj, pa Belkić, izvolite.
Gospodine predsjedavajući, dame i gospodo, Evo odmah da odgovorim vama, što se dakle Kluba SDA tiće, vi ste ćuli predsjednika Kluba. Dakle, nema potrebe da se vode bilo kakvi razgovori i pregovori. SDA će podržati zakon onako kako je dakle predložen od strane Vijeća ministara uz uvažavanje ona tri amandmana o kojima je govorila gospođa Palavrić i to je definitivan stav SDA, koji zapravo ide u susret onomom izbornom tekstu kojeg je usvojila Komisija za reformu odbrane. Nisam naravno izašao zbog toga, a iskoristio sam priliku da dam odgovor u ime Kluba SDA je li, i na ovaj vaš prijedlog izašao sam ne rado pravo da vam kažem. Nemam namjeru da vodim polemiku sa gospodinom Gligorićem, ali gospodin Gligorićje ovdje pomenuo moje prezime i navo je nešto da sam ja rekao, pa mislim red bi bio da ja kažem šta sam dakle rekao. Ovo nije polemika sa gospodinom Gligorićem nego ja želim dakle, da obavjestim sve vas, da sam ja bio na toj Ustavno- pravnoj komisiji i da sam ja na prijedlog gospodina Gligorića, vezano za ukidanje regrutnog odnosno, vojnog roka u BiH, kazao da postoji Aneks I b) Dejtonskog mirovnog sporazuma, koji govori o ravnoteži vojnih efektiva u cijelom regionu, dakle ne samo u BiH, i da ukidanje regrutnog roka u BiH vodi postepenoj demilitarizaciji BiH. Demilitarizacija BiH bez demilitarizacije regiona nije prihvatljiva za mene i nije 26 prihvatljiva za SDA. Dakle, to sam kazao i to vama želim ovdje da kažem. Toliko, hvala vam.
Zahvaljujem kolegi Džaferoviću, za rije se javio gospodin Nikola Kragulj.
Gospodo, predsjedavajući, poštovane kolege, Ja sam prošli put govorio uopšteno i ukazao na određene primjedbe sa stanovišta našeg kluba poslanika ovdje u Parlamentu, i sad želim reći slijedeće. Nema mene a i naš klub ne obavezuje tekst koji je usaglasila skupštinska većina, da ga podržimo u takvom obliku. Ali, mi pod određenim uslovima ukoliko se prihvate određene primjedbe koje smo dali kroz amandmane na ovaj zakon, želimo da učestvujemo aktivno i da podržimo zakon. Vi ste dobili amandmane našeg kluba, oni su uglavnom na liniji ovoga što jeveć prije mene govorio gospodin Gligorić. Ja sam spreman odnosno, naš klub je spreman da predstavnici klubova ovdje, ukoliko možemo danas upravo na tragu ovoga što je rekao i gospodin Špirić, sjedemo i ukoliko možemo da se dogovorimo oko prihvatljivosti određenih amandmana, da stvarno damo podršku ovom zakonu. Mislim prije svega iz onih amandmana koje smo ovdje podnijeli, da je od 15 ukupno amandmana, svega 5 za nas maksimalno 5 praktično suština, od koje mi, ne možemo postupiti a da bi mogli podržati zakon. To su amandmani VII, IX, X, XI i XII koji su intervencija na članove 39., 47., 48., 49., i 50. a suština ovih amandmana je da se ukine regrutacija i da se ukine redovno služenje vojnog roka. Mi smo za to, da ostane vojska u BiH profesionalna, mi smo za to, da i ona ima stalni sastav profesionalni normalno rezervni sastav onoliko koliko to mora biti da bi u određenim momentima bila popunjena, popunjene oružane snage BiH. Ali, smo protiv toga iz poznatih razloga, mi smo za princip potpuno jasne nadležnosti, racionalnosti i profesionalnosti i onih rešenja koja će u narednom periodu, brže doprinositi uspostavljanju povjerenja na cijelom prostoru BiH, a koja će biti daleko jeftinija nego kako je ovdje predviđeno ovim zakonskim projektom. A upravo iz razloga da bi ona sredstva koja se danas izdvajaju u ovu oblast, mogla djelimično bar preusmjeriti u podržavanje razvoja i u brže zapošljavanje mlađe generacije. Mislim da svi se ovaj, slažemo da sigurno ovaj uslov, koji postavlja Klub SNSD nije uslov da bi BiH mogla sarađivati sa NATO-om, da bi mogla ući u partnerstvo za mir, da bi mogla ući u integracije sa Evropom itd. i da bi ispunila one standarde koji se traže na tom planu. Mislim da oni drugi amandmani trebalo bi, ja ih ne želim posebno obrazlagati, jer oni jasno se mogu pročitati ovaj, oni su potpuno jasni. Ovo su dakle udarni amandmani koje sam naglasio. Ovi drugi amandmani su uglavnom opredjeljeni da poboljšaju tehnički tekst, da preciziraju određena ovlaštenja i nadležnosti i da otklone eventualne dileme koje mogu imati negativan odraz kod građana BiH. Eto toliko, hvala.
Zahvaljujem gospodinu Kragulju. Za riječ se javio gospodin Beriz Belkić. 27
Poštovane kolegice i kolege, Ja ću ponoviti ono što sam na početku jutrošnje da tako kažem rasprave rekao da će Klub poslanika Stranke za BiH podržati zakon u tekstu u koji su ugrađeni amandmani usaglašeni na Ustavno-pavnoj komisiji. Želim kratak komentar o dvije vrste amandmana o kojima mi ovdje danas govorimo. Za nas su amandmani vezani za razne verzije tehničko pitanje, i mi smo zaista očekivali da će neko od predlagača se udostojiti pa izaći za ovu govornicu, pa objasniti o ćemu se radi. Naravno, to je izostalo. Ljudi sjede kao da se ne tiće njih ovaj zakon uopšte. To je jedna stvar. Dakle, za nas su amandmani koji se tiću verzija različitih tehničko pitanje. Mi podržavamo izvorni tekst Izvještaja Komisije. To je za nas verzija koja je korektna, ali to trebaju da kažu predlagači zakona i da pojasne ovim poslanicima o ćemu se radi. Kad je riječ o amandmanima koji se odnose na regrute, mi razumijemo da je to stvar koja je u krajnjem dobra. Mi razumijemo da je to jedan proces, ali mi također uvažavamo da ovoj regiji postoje određeni sporazumi, koji se tiću zemalja regiona, koji se tiću kontrole vojnih kapaciteta itd. i mi ćemo apsolutno u nekoj fazi podržati taj proces svođenja vojski na profesionalne sastave, ali u ovom trenutku kažem mi ćemo se zadržati na tekstu zakona u koji su ugrađeni amandmani usaglašeni na Ustavno-pavnoj komisiji, gdje smo i mi učestvovali, i naši su ljudi kao što sam jutros rekao učestvovali i u Vijeću ministara, kad je riječ o ovom projektu. I da i ja iskoristim ovu priliku i da kažem Stranka za BiH nije zadovoljna sa ovim projektom, nije to ono što smo mi mislili. Mi i ne mislimo da nema ustavno- pravnog osnova, za razliku od onih koji misle, to je naše pravo. Mi mislimo da je odbrana ustavna nadležnost BiH, ali evo to je tako. Nismo zadovoljni s nekim rešenjima, mi smo očekivali da će rezultat ovog zakonskog projekta biti jedna vojska, da će entiteti biti potpuno razvlašćeni kad je rijeć u pitanju odbrane, itd. ali stvar se nije desila. Mi onda ovo doživljavamo kao jedan proces i mi ćemo to podržati danas kako sam naprijed rekao. Međutim, ja još jedan put pozivam, ovaj put pozivam predlagača da izađe za ovu govornicu i da progovori bar tri rećenice o projektu koji je pred poslanicima. Barem tri rećenice, ništa više. Hvala lijepo.
Zahvaljujem kolegi Belkiću, za riječ se javio gospodin Križanović.
Poštovane kolege i kolegice, Raspravljajući o Prijedlogu ovog zakona na prošlom zasjedanju ovog doma, mi smo iznjeli naš stav po pitanju ovog prijedloga i tada smo rekli da nismo zadovoljni ni širinom ni dubinom reformi u oblasti obrane. 28 Međutim, polazeći od toga da je ovo ipak značajan iskorak u reformi obrane. Uvažavajući činjenicu da je prihvaćeno od strane nadležne Komisije naših pet amandmana, i posebno zadovoljni ćinjenicom što u zakonu postoji jedna odredba koja obavezuje organe BiH i nadležne entitetske organe, da će u narednom vremenu u slijedećih 3-4 godine poduzeti sve aktivnosti u oblasti reforme obrane koji će BiH približiti partnerstvu, odnosno NATO PAKTU. Ja izjavljujem da će naši zastupnici podržati današnji Prijedlog zakona. Toliko, hvala.
Zahvaljujem kolegi Križanoviću, ko se dalje javlja za riječ? Gospodin Živković, izvolite.
Uvaženo predsjedništvo, dame i gospodo, S obzirom da smo pri karaju rasprave u drugom čitanju i dolazimo u vazu kada ćemo glasati o pojedinim amandmanima, a da su stavovi koliko vidim ovdje prilično i dijametralno suprotni, predlažem da kao što smo uradili u Zakonu o sukobu interesa, u komisijsku fazu damo još vremena da se amandmani usaglase, da od gospodina Moranjkića također da uđu amandmani, i da se zakaže sjednica povodom toga, može i u ponedjeljak. Milim da stavite ovaj prijedlog na glasanje. Hvala.
Zahvaljujem doktoru Živkoviću. Ko se dalje javlja za riječ?
Gospodin Špirić, izvini Martine malo sam ti uzeo posla.
Dame i gospodo, ja sam dakle, rekao šta ja mislim da bi bilo dobro poboljšati u ovom zakonu da bi smo dobili jedan zakon koji bi mogao da izdrži probu vremena. Ja mislim da ovo o ćemu su govorile kolege da ravnoteža snaga u regionu u smislu vojnih efektiva, se ne postiže regrutacijom. Dakle, ne postiže se čak ni indirektno, ovdje se poštuje princip 8.000 plus 4.000 profesionalaca. Dakle, to je zadatak entiteta da profesionalci idu u oružane snage i da budu stub unutrašnje i hajde vanjske bezbjejdnosti. Ako neko misli da će regrutacijom postići ravnotežu ili balans, ja mislim da to za mene nije neki argument. I zato sam predložio ako smo stvarno, ako svi stvarno nismo zasjeli za nekih svojih busija, pa očitovali negdje davno, ali ja predlažem dakle, i tražim pauzu u ime Kluba SNSD-a pola sata, da predsjednici klubova sjednu, da vide postoji li mogućnost da se napravi pomak jednih ka drugima da usvojimo zakon. Ako neko hoće samo da ovo bude fizičko glasanje, do toga ćemo mi lako doći, ali dajte da iskoristimo svaku šansu da vidimo možemo li doći do zakona. 29 Dakle, evo u ime Kluba pošto nema prijavljenih diskutanata, tražim pauzu pola sata i molio bih predsjednike, predsjedavajuće klubova, da sjednemo zajedno, ako i tu ne dođemo ni do kakvog pomaka, kako ćemo mi ovo završiti. I slažem se sa ovim da stavimo na glasanje ovaj prijedlog gospodina Živkovića, ali nakon toga. Hvala vam lijepo, dakle pauzu pola sata i molim predsjednike klubova, okej izvolite. _______: [[nije izašla za govornicu]] Ja neću da idem na pauzu Nemora ako neće, nema veze. A mogu li ja tražiti pauzu, ma nema veze.
Pravo SNSD-a je da traži pauzu. I neka ide na pauzu ali ja kao predsjednik Kluba SDA nemam potrebe ići na sastanak šefa klubova jer smo analizirali amandmane kroz komisijsku fazu.
Ne morate doći vi na sjednicu kluba, nikakav problem.
Nikola kad je zajednički ovdje u pola tri.
I da nastavimo sa radom.
Predsjedavajući Špirić, on je tražio pauzu, on ima riječ.
Dame i gospodo, želim da vas obavijestim da smo u pauzi održali sastanak klubova poslanika i da smo razgovarali o amandmanima i u tom smislu smo razgovarali da je SNSD kao predlagač spreman povuči sve svoje amandmane, izuzev amandmana u kojem se traži ukidanje regrutacije, dakle profesionalni i rezervni sastav i u tom smislu smo ponudili da prelazni period bude dvije godine. Dakle, dok se ne stvori profesionalni vojni sastav, da se dakle odredi rok za dvije godine kao prelazni period. Po mom osjećaju, a naravno prerdsjednici klubova će reći svoj stav sada šta misle, to nije naišlo na odbijanje čini mi se da je predominantno bilo raspoloženje, da se taj amandman prihvati izuzev stava SDA. Zato molim još jednom ukoliko želimo danas dakle, povlačimo sve druge amandmane, ukoliko danas želimo da dođemo do zakona, mi smo spremni takav zakon podržati uz ukidanje regrutacije prelazni period 30 od dve godine, što nije u koliziji sa NATO standardima, što nije u koliziji sa partnerstvom za mir, mi bi smo tada glasali za zakon i danas bi BiH došla do tog zakonskog rješenja. Htio sam dakle, samo da vas obavijestim da znate o ćemu smo razgovarali. Hvala.
Seada Palavrić.
Ja u ime Kluba SDA moram reći da ovakav amandman mi ne možemo podržati. Spremni smo o ovome razgovarati kad budemo ispunjavali sve uvjete za NATO, dakle kad budemo imali i jedinstvenu vojsku i sve standarde koji su potrebni za NATO. Danas ne.
Zahvaljujem gospođi Palavrić. Mi smo zaključili, gospodin Sead Avdić, izvolite gospodine Avdić.
Koleginice i kolege poslanici, poštovani gosti, Ja bih želio predložiti jednu metodološku činjenicu koja je zaobiđena u ovom našem zasjedanju. Ovdje sjede ljudi koji su mjesecima mukotrpno usaglašavali temeljni tekst Zakona o odbrani. Ljudi koji su danima i mjesecima zajedno sa stranim ekspertima dolazili do rješenja, i mi se nismo udostojili i ponudili da te ljude, da jednostavno odgovore na ove kontraverze koje stoje pred ovim Predstavničkim domom. Zato ja sebi dozvoljavam slobodu, da jednostavno stvarno pozovem tri generalna sekretara Vojnog komiteta, obojicu generala tako Bečirbašića i Sokanovića i kolegu Pocrnju da jednostavno kažu kako smo mi došli do ovoga zakona i da li se može nešto mijenjati u njemu i na koji način. Podržavam kako da ne gospodina Belkića i ostale. Bilo bi nužno prije izjašnjavanja ćuti ove ljude koji su jednostavno ključni subjekti za kreiranje teksta ovog zakona. Hvala vam.
Zahvaljujem doktoru Avdić. Molim vas, samo malo valjda moramo voditi, valjda mi znamo kako se je došlo do zakona. Ko to može ovom parlamentu reći kako se mijenja zakon i može li se mijenjati zakon kumim vas Bogom. Ja nemam ništa protiv da ljudi koji su radili ako zatraže riječ iste sekunde će je dobiti, ali nemojte da mislite ako ljudi prate raspravu i misle treba ili ne treba, oni to cjene. A svi mi znamo kako se je došlo do kompromisa i do prijedloga zakona i valjda mi znamo kako se može mijenjati i šta se može mijenjati. Evo ja pitam da li je profesionalna vojska u skladu sa standardima NATO-a i partnerstva za mir. Dakle ako to nije NATO standard, ja ću povući amandman. Dakle, htio sam samo to da mi se pitamo hoćemo li mijenjati, hoćemo li približavati stavove ili nećemo, a ne neko iz stalnog Vojnog komiteta. Izvolite Seada Palavrić, ima riječ. 31
Poslovnička intervencija, imam informaciju da predstavnici predlagača uporno traže riječ da im predsjedavajući ne dopušta. Drugo, nije standard NATO-a da nema regrutacije i vojnog roka, jer je Slovenija primljena u NATO a još uvijek ima regrutaciju i služenje vojnog roka.
Zahvaljujem, je li neko, ja stvarno nikom ne uskraćujem, evo prvi put vidim da se javlja, izvolite. Dakle, odmah a ne da predsjedavajući ne dozvoljava, nego se mora javiti. Pa ne znam kakve informacije imate, one moraju biti ovdje dizanjem ruke ispoljene a ne informacije.
Hvala gospodine predsjedavajući što ste mi dali riječ. Riječ je o tome što sam ja vama ponudio na pauzi da se javim, vi ste rekli da nema potrebe i u tom smislu i ova činjenica stoji. Dakle, ja sam stvarno počastvovan što mogu reći nekoliko rečenica i riječi o ovom našem radu kao član Komisije. Na žalost ne mogu reći da sam ja u ulozi predlagača zato što oficijelno nisam, jer je Vijeće ministara, ali sam sjedio na sjednici Vijeća ministara kad je utvrdilo tekst ovoga Nacrta zakona i predložilo ga Parlamentarnoj skupštini na usvajanje. Imali smo na žalost zbog tih detalja jedan mali tehnični problem u razlici na srpskoj varijanti za Prijedloga zakona, jedna je rečenica ostala duža nego što je u ove dvije varijante, a ja hoću da vjerujem da je to tehničke naravi bila greška. Zato što smo imali u nekoj prethodnoj varijanti i to. Znači tu produženu rečenicu u članu mislim da je 8. ali je poslije u toku rada Komisije znači, izbrisano to i smatralo se da je to suvišno. Vi znate da je Komisija fomirana odlukom Visokog predstavnika u aprilu mjesecu i da je radila preko četri i po mjeseca na ovom poslu reformi. Znate koji su bili članovi Komisije i znate, svi ste ja vjerujem imali prilike da pogledate ovaj dokument. Zakon o odbrani koji smo mi ponudili jes uistinu zbir niza kompromisnih rješenja koja smo mi tražili tokom, usaglašavali tokom rada na ovom Prijedlogu zakona i vjerovatno ni jednom članu Komisije, on nije ovaj izvještaj odnosno Prijedlog zakona nije potaman. Svi smo mi morali u određenom smislu da se odrićemo određenih naših ambicija da tako nazovem, odnosno naših namjera da obezbjedimo kroz ovaj zakon. To je s jedne strane, i zbog toga ćete vjerovatno uočiti da i sam sadržaj zakona odredbama koje smo ponudili, ne lići baš puno na uobičajne zakone. Eto to je ta da kažem rezultat kompromisa. To je jedna stvar. Druga stvar, mi smo imali na samom startu sebi neki tajming u odnosu na kreiranje zakona i mi smo već nismo unijeli u izvještaj ali smo sebi kreirali neke stvari 32 i za skoriju i onu malo dalju budućnost, ćemu bi ovaj prijedlog zakona mogao poslužiti kao dobra podloga. Ambicija je ovoga puta bila da obezbjedimo zakon koji će BiH uvesti u partnerstvo za mir. Znači, onaj dio koji se odnosi prije svega na obezbjeđenje pune komande i kontrole na državnom nivou i to smo dobili iz Brisela potvrdu da je ovim Prijedlogom zakona postignuto. Što se tiće regrutacije, mi smo imali na Komisiji raspravu i na tu temu. Znači bilo je prijedloga i takvih da se ili izvrši nekakav da kažem takozvani moratorij na služenje vojnog roka u nekom periodu od dvije godine, ili da se ide na ukidanje vojnog roka. Naravno, ja ne bih želio sada da licitiram ko je bio za, ko nije bio za i kako se možda u međuvremenu došlo do određene vrste transformacije razmišljanja, ali mi smo tada kompromisno dogovorili rješenje da to se ne ide na ukidanje, da ostane da oružane snage budu sastavljene od profesionalnog regrutnog i rezervnog sastava, s tim da smo u izvještaju preporućili znači nije to zakonsko rješenje, nego preporuka da se kontigent regrutni smanji za 50%. Znači ako smo imali 20 hiljada regruta, da će se nakon donošenja zakona taj kontigent smanjiti na 10 hiljada. To je jedna preporuka. I druga preporuka, koja je ušla kao i zakonsko rješenje u entitetskim zakonima odbrane, jeste da će dužina služenja vojnog roka biti 4 umjesto 6 mjeseci. I to je to kompromisno rješenje koje smo mi ponudili u ovom izvještaju. Ja se bojim da sad otvaranjem tog pitanja regrutacije ne budemo ovaj, usporili ovaj proces donošenja zakona i ja lično ne znam koliko imam prava da sugerišem, volio bih da se ne otvara paket ovaj koji smo mi ponudili, jer je on u cjelini kao ovakav prihvaćen i od strane Brisela i od strane svih relevantnih političkih lidera i stranaka koje su imali svoje predstavnike u radu Komisije. Mi imamo sad u pola četri, imamo sastanak sa Lordom Robertsonom generalnim sekretarom NATO-a, prvo sa stalnim Predsjedništvo, kao stalnim Komitetom i on će doći i u Parlament u 20 do 5 obratiće se i parlamentarcima. Ja se nadam da će većina vas biti prisutna tu i volio bih da parlamentarci mogu da mu prenesu da kažem te optimistićke ovaj, namjere odnosno rezultate svoga rada. Znači još jednom ponavljam. Vidim da se stalo na ovom pitanju. Raspravljali smo mjesecima o tom pitanju oko regrutacije. Nismo išli na radilan potez, ali u samom Zakonu o odbrani ostavljena je mogućnost da se to pitanje otvori i to relativno brzo, jer je Predsjedništvo BiH kao Vrhovnoj komandi ostavljena mogućnost da ona predlaže strukturu oružanih snaga kad god to hoće u narednom periodu i da to obezbjedi da se ta struktura promjeni itd. Znači nije zakovano ništa. Ovo je ostavljen je Nacrt zakona je napravljen tako da stvarno obezbjeđuje mogućnost svih kreacija u narednom periodu i poboljšanja. I na kraju krajeva ovakav kakav jeste on će sigurno za godinu dana morati da doživi određenu transformaciju. Mi smo u zakonu tamo odprilike dali određene preporuke da idemo dalje u reforme, da 2007. godine postanemo kredibilan kandidat za NATO, i imamo političku saglasnost za takvu jednu varijantu. Ulazak u NATO podrazumjeva nastavak reformi u oblasti odbrane, i ovaj Zakon o odbrani koji sada usvajamo će biti vjerovatno na kraju prošlost. Zahvaljujem se gospodine predsjedavajući što ste mi dali riječ. 33
Zahvaljujem, ja bih samo molio da se zna da se riječ ne traži u pauzi, nego u toku zasjedanja. Niko još od mene riječ u pauzi nije dobio. Za riječ se javio gospodin Potočnik.
Poštovani predsjedavajući, poštovane kolege, Ukoliko prihvatimo da se ne mogu regrutovati vojnici u BiH, onda ćemo doći u situaciju da za dvije godine će pošto imaju dvojno državljanstvo, biti regrutovani bosansko-hercegovački građani ili u srpsku ili u hrvatsku vojsku. ______: Ako hoće niko ih ne može mobilisati. Tačno ako hoće niko ih ne može natjerati. Prema tome, predlažem ovom parlamentu da usvoji zakon onakav kakav je usklađen, i da kroz određeno vrijeme napravimo analizu i vidimo koje su potrebe do potrebne nove, a ne da idemo sada sa djelimičnim amandmanima. Hvala lijepo.
Zahvaljujem dame i gospodo, ako smo iscrpili raspravu, ako se ne javlja niko više preči ćemo na izjašnjavanje amandmana. Gospodin Zorić.
Zahvaljujem, ja sam se htio javiti ovaj, po prvi put evo po trajanju ovog današnjeg našeg rada, u ime Kluba HDZ-a i kazati nekoliko naših razmišljanja o tome. Bilo je puno pauza i evo najprije ću se osvrnuti na govor mog prethodnika, ovo što je on kazao nije točno, ali to nije predmet našeg zakona. Klub HDZ-a će podržati zakon ukoliko postoji politička volja drugih klubova i ostalih zastupnika u ovom parlamentu, u ovom domu Parlamentarne skupštine BiH, u formi i obliku kakav smo dobili s Komisije. Dakle, ono što je osnovni zakon i oni amandmani koji su po zapisniku odnosno zaključcima Komisije, izvješću Komisije došli nama na klupe. Ono što naš klub može prihvatiti po amandmanu kojeg je iznio ovdje gospodin Špirić je da prihvaćamo amandman o novačenju je li kako se zove o regrutiranju novaka s prelaznim periodom kako se dogovore je li ostali u ovom parlamentu, ali to nije uvjet. Mi nemamo ni jedan uvjet dapače, mi smo imali dva amandmana koja smo dostavili nakon ove procedure na Komisiji. Dostavili smo ovdje, od oba odustajemo ukoliko postoji spremnost u ovom domu za donošenje zakona. Dakle, tu smo želimo donijeti zakon. Nismo ničim uvjetovani da ne prihvatimo amandman gospodina Špirića. Dakle, i u jednom i u drugom slučaju smo za to, da se donese ovaj zakon, ovaj vrlo važan zakon za reforme u BiH i za sve ono što ovaj zakon otvara. 34 Dakle, na kraju ako zaista ne postoji ili ako postoji bilo kakva ograda kod drugih zastupnika ne bih volio da izgibim ovu priliku zapravo bilo bi mi vrlo žao kad bi danas ovaj, osporavanjem dakle glasajući protiv neki zastupnici osporili donošenje jednog ovakvo bitnog zakona, dapače bio bih bliži onima koji su razmišljali a to je spomenuo čini mi se kolega Živković ovdje od nazočnih, da se ovo i odgodi nekoliko sati ili nekoliko dana, samo da ne bi izgubili ovaj, priliku donijeti ovaj zakon. Podvlačim, Klub HDZ-a je apsolutno za donošenje ovog zakona u izvornom obliku tj. onako kako smo dobili po izvješću Komisije, ali nije nam ne prihvatljivo i ovo što je predložio gospodin Špirić, dakle Klubu HDZ-a je prihvatljiv i taj amandman.
Zahvaljujem kolegi Zoriću. Za riječ se javio gospodin Belkić.
Naravno, uz opasnost da se čovjek ponavlja, zato ću ja skratiti. Mi ostajemo kod onoga što sam rekao u dva navrata. Dakle, mi ćemo glasati za zakon po izvještaju, dakle uz amandmane usaglašene na Ustavno-pravnoj komisiji i želim izraziti žaljenje što neko od predlagača nije ranije izašao. Mnoge stvari bi lakše išle, lakše išle vjerujte. Evo poslije ovog objašnjenja od čovjeka koji je bio u Komisiji neke stvari su jasnije. Hvala lijepo.
Zahvaljujem gospodine Belkić, ko se dalje javlja za riječ? Gospodin Ibrahim Đedović, izvolite.
Gospodo, predsjedavajući, dame i gospodo, Ja želim izaći samo sa jednim prijedlogom iz koga možemo vidjeti je li u pitanju ponovo strah od drugog ili želja prevariti drugog, ili je iskrena želja za približavanjima. Čuli smo ovdje dva podatka. Sporno je znači da li regrutacija ide ili ne ide ili ide odgođena za dvije godine. I drugi podatak koji kaže, spremni smo na to kad uđemo u NATO. A onda čujemo da tamo planiramo 2007. a ovo je 2006. Hajmo nek taj amandman ide na način da ulaskom u NATO završava taj proces regrutacije. Ulaskom u NATO, ako je to za tri godine, tri godine ako smo iskreni mi ćemo to usvojiti, ako nismo iskreni nećemo, lagaćemo se i zvaršićemo dalje ponovo onaj vikati on je razlog, onaj vikati onaj je razlog. Ako smo iskreni hajmo to uraditi tako, izglasati i idemo svak svojim putem. Ako nema prekinimo ovo i sačekajmo ambijent da usvojimo zakon. Hvala.
Zahvaljujem, ko se dalje javlja za riječ? Ne javlja niko. 35 Zaključujem raspravu dame i gospodo. Zaključujem raspravu, idemo na izjašnjavanje o amandmanima. Jedino tako možemo ići. Imamo amandmane gospodina Nikole Kragulja. Prvo pitam predlagače amandmana da li neko odustaje od amandmana? Ne odustaje dakle idemo na amandman broj I gospodina Kragulja. Ko je za to, da se
Živković trtaži riječ
Živković, izvolite
Uvaženo predsjedništvo, dame i gospodo, Ja bih zamolio samo predsjedavajućeg da se striktno Poslovnika drži i člana 96. koji kaže da drugo čitanje sastoji od rasprave i glasanja po predloženih amandmanima slijedeći redoslijed članova na koji se odnose. I smatram da isto tako i stav 2 ovog istog člana, podrazumjeva da ako ima veća modifikacija nekog člana, da treba prvo da glasa se o tome. Evo već imamo od gospodina Martina Raguža na član 2. koji ide redoslijedom, kao prvi veliku modifikaciju toga člana, i smatram da je to jedini ispravan način na koji možemo da glasamo o amandmanima.
Zahvaljujem gospodinu Živković. Za repliku se javio gospodin Raguž.
Pa vidite ovaj, naš klub je rekao stajalište oko amandmana. Dakle, mi smo spremni ukoliko se držimo izvornog teksta odustati od amandmana, i ne znam zašto bi onda naši amandmani išli prvi na glasovanje i nisu tako ni ovaj postavljeni. Dakle, mislim da je korektno čak da budu zadnji, jer ja ne inzistiram o njima da budu u proceduri ako se držimo paketa. Mislim da je to potpuno korektno i tako je od početka stvar postavljena.
Zahvaljujem kolegi Ragužu. Izrazićemo se o svim amandmanima. Ja vas molim vrlo je teško sada složiti amandmane ko je na jedan član, ko je na drugi, ko je na osmi ali o svim amandmanima dakle, pravo je poslanika da pročita amandmane i da glasuje. Idemo dakle, na amandman broj I gospodina Kragulja. Ko je za amandman broj I? Ko je protiv amandmana broj I? 36 Ima li uzdržanih? Nema zahvaljujem. Dajte mi rezultate. Molim vas dakle, od 31 za je 6, protiv 22, suzdržana 3. Konstatujem da amandman I gospodina Kragulja nije usvojen. Prelazimo na amandman broj II. Ko je za to, da usvojimo amandman broj II gospodina Kragulja? Ko je protiv? Uzdržan? Ko nije glasao? Ko je uzdržan? Okej dajte, dakle od 31 prisutan, 8 za, 20 protiv, 3 suzdržana. Konstatujem da amandman II nije prihvaćen. Prelazimo, ko je za to da usvojimo amandman broj III? Ko je protiv amandmana III? Ko je uzdržan? Dajte molim vas brže te zbirove. Dakle, od 31 koji su glasali, 6 za, protiv 23, suzdržan 1. Dakle, amandman broj III nije usvojen. Ko je za to, da usvojimo amandman broj IV? Ko je protiv amandmana IV? Ko je uzdržan? Dakle od 31 prisutnog, 9 za, 20 protiv, 1 uzdržan. Konstatujem da amandman broj IV nije prihvaćen. Prelazimo, ko je za to da se prihvati amandman broj V? Ko je protiv? Ko je uzdržan? Od 31 prisutnog, 6 za, protiv 21, suzdržano 4. Konstatujem da ni amandman broj V nije usvojen. Ko je za to, da usvojimo amandman broj VI? Ko je protiv? Ko je uzdržan? Dakle od 31 prisutan, 7 za, protiv 21, 2 suzdržana. Konstatujem da ni amandman broj VI nije prihvaćen. Prelazimo na amandman broj VII. Ko je za da se prihvati amandman broj VII? Ko je protiv? Uzdržan? Protiv ko je? Uzdržan? Dakle, od 31 prisutan 6 za, 22 protiv, 1 uzdržan. 37 Konstatujem da amandman VII nije prihvaćen. Ko je za to, da se prihvati amandman broj VIII? Ko je protiv tog amandmana? Ko je uzdržan? Od 31 prisutan, 8 za, protiv 22, 1 uzdržan. Konstatujem da ni amandman broj VIII nije prihvaćen. Ko je za to da prihvatimo amandman broj IX? Ko je protiv? Uzdržan? Dakle, od 32 koja su prisutna glasalo je za 8, protiv 23, suzdržan 1. Konstatujem da amandman broj IX nije prihvaćen. Ko je za to, da prihvatimo amandman broj X gospodina Kragulja? Ko je protiv? Uzdržan? Dakle, od 32 prisutna, 7 za, protiv 22, suzdržana 2. Konstatujem da amandman broj X nije prihvaćen. Ko je za to da prihvatimo amandman broj XI? Ko je protiv? Uzdržan? Dakle, od 32 prisuta, 7 za, 22 protiv, 2 uzdržana. Konstatujem da amandman broj XI nije prihvaćen. Ko je zato da prihvatimo amandman broj XII? Ko je protiv? Ko je uzdržan? Od 32, 7 za, 23 protiv, 2 uzdržana. Konstatujem da amandman broj XII nije prihvaćen. Ko je za da prihvatimo amandman broj XIII gospodina Nikole Kragulja? Ko je protiv ovog amandmana? Ko je uzdržan? Od 32 prisutna, 6 za, 22 protiv i 3 uzdržana. Nije prošao ni ovaj amandman. Prelazimo na amandman broj XIV. Ko je za da prihvatimo amandman broj XIV? Ko je protiv? Samo malo tišine, izjašnjavamo se. Ko je uzdržan? Od 32 prisutna dakle, za je glasalo 6, 21 protiv i 3 uzdržana. 38 Konstatujem da ni ovaj amandman nije prihvaćen. Ko je za to, da prihvatimo amandman broj XV gospodina Kragulja? Ko je protiv? Molim vas malo pažnje. Ko je protiv? Protiv dignite ruke? Ko je uzdržan? Dakle od 32 prisutna, 6 za, 22 protiv, 4 uzdržana. Konstatujem da amandman XV nije prihvaćen. Ko je za to, da prihatimo amandman broj XVI gospodina Kragulja? Ko je protiv? Ko je uzdržan? Dakle od 32 prisutna, 6 za 22 protiv i 2 uzdržana. Konstatujem da amandman XVI gospodina Kragulja nije prihvaćen. Prelazimo na izjašnjavanje o amandmanima gospodina Gligorića. On ima dva amandmana. Ko je za to, da se prihvati amandman broj I gospodina Gligorića? Ko je protiv? Ko je uzdržan? Dakle, od 32 prisutna, 6 za, 23 protiv, suzdržana 3. Konstatujem da nije prihvaćen amandman broj I. Prelazimo na amandman broj II. Ko je za to, da prihvatimo amandman broj II gospodina Gligorića? Ko je protiv? Molim vas da ne dobacujete s mjesta. Ko je uzdržan? Dakle od 32 prisutna, 8 za, 23 protiv, 1 uzdržan. Konstatujem da amandman II gospodina Gligorića nije prjihvaćen. Prelazimo na amandmane gospodina Martina Raguža. Martin Raguž povlači amandmane. Zahvaljujem gospodinu Ragužu. Prelazimo na amandman broj I gospodina Momčila Novakovića.
Koji je to amandman? Amandman na amandman je li tako.
Da, da usvojen je amandman na član 14. Zakona o odbrani se briše a tekst vraća na izvorni tekst. To je amandman na amandman. Ko je za to, da se prihvati amandman gospodina Novakovića?
Mi smo rekli da smo za i treba da budemo za. SDA je tako rekla i. 39
Ko je protiv? Ko je uzdržan? Dakle, od 32, 12 za, 12 protiv, 6 uzdržano. Nije dobio većinu ovaj amandman. Prelazimo sad na amandmane. Molim vas ovdje imamo amandmane gospođe Milićević, koji nisu podnešeni u skladu sa Poslovnikom i ne možemo se izjašnjavati o njima. Prelazimo na amandmane gospodina Novakovića. To je amandman I, II i III. To su dopunski amandmani. Ko je za da se prihvati amandman broj I gospodina Novakovića? Ko je za to, da se prihvati ovaj amandman? Ko je protiv? Ko je uzdržan? Nema niko za ovaj amandman. Konstatujem da amandman nije prihvaćen, ni jedan glas nije dobio. Prelazimo na amandman broj II. Molim vas da konstatujete kako je prošao ovaj amandman, a pošto nije bilo glasova za da ne gubimo vrijeme. Ko je za to, da se prihvati amandman broj II gospodina Novakovića? Ko je protiv? Ko je uzdržan? Molim izvještaj. Dakle od 32 prisutna, 14 za, protiv 13, uzdržano 1. Ima većinu. Idemo na entitetsko. Ko je iz Federacije za? Ko je iz RS za? 4 za, dakle nema većine.
Hoćemo li se usaglasiti,
Ćekaj, nema entitetsku većinu
Nema veze što nema, usaglašavamo se na kad nema entitetsku, hoćemo se usaglasiti da imamo onaj, ja se slažem da prihvatimo ovaj amandman. 40
Slažem se i ja.
Slažeš li se ti?
Evo onda idemo. Konstatujemo da je prihvaćen ovaj amandman, nakon usaglašavanja u Kolegiju. Kolegij ima pravo da se usaglasi, obavijesti Dom, to je poslovnička mogućnost. Prelazimo na amandman broj III.
To je amandman na član 12. je prošao.
Jest, jest amandman. Ko je za to da se prihvati amandman broj III gospodina Novakovića? Ko je protiv? Ko je uzdržan? Od 32 prisutna, dakle za je bilo 15, 13 protiv, ista je situacija idemo. Iz Federacije ko je za? Iz RS ko je za? Imamo dakle i demo na suglašavanje. Ne treba prošao je. Dakle prihvaćen je amandman broj III gospodina Novakovića. Dame i gospodo, time smo iscrpili sve amandmane koji su poslovnički podneseni. Idemo na izjašnjavanje o Zakou o odbrani Bosne i Hercegovine. Ko je za to, da se prihvati ovaj zakon? Ko je za zakon? Ko je protiv? Ko je uzdržan? Usaglašavanje.
Ne idemo sa entitetima.
Ko je iz Federacije za? Zahvaljujem. Ko je iz RS za? 41
Hoćemo se usaglasiti odmah.
Nećemo odmah.
Hoćemo, hoćemo
Ne može odmah.
Ne može Nikola tako.
Molim vas lijepo. Samo malo molim vas. Ima poslovnička mogućnost usaglašavanje. Dakle za 25 iz RS. Ostaje da se
Ostaje da se Nikola usaglašava
Ja nisam da se odmah usaglasi.
Malo prije smo se oko amandmana usaglašavali, šta je sad.
Jedno su amandmani, drugo je zakon. Molim vas lijepo zakon ima drugu težinu. Nemojte, ja vas molim. Dakle Dom, nismo se usaglasili u predviđenom roku ćemo obavijestiti Dom.
Stavi na glasanje ako se nismo usaglasili. Molim te.
Ne može tako. Ne može pročitajte Poslovnik.
Molim vas dame i gospodo, ovo dakle gospodine Špiriću, mi smo do sada sto puta u toku sjednice se usaglašavali ili se nismo usaglašavali. Najnoviji primjer je bio oko amandmana malo prije, oko kojeg smo odmah obavili proceduru usaglašavanja i nismo se usaglasili. Ja vas molim da postupite na isti naćin kad je izjašnjavanje o zakonu u pitanju. Pitajte Federaciju, ko je protiv, pitajte RS ko je protiv i imaćete rezultat. Ja već znam rezultat. 42
Ja vas molim da pogledate Poslovnik šta piše u Poslovniku. Do kada se može usaglašavanje izvršiti. Da vidim dajte mi. Ako većina glasanja sadrži jednu trećinu glasova...nije nije više sigurno, u roku.. Vidite ovdje se kaže da se može sazvati Kolegij u roku od naredna 3 dana ukoliko nema saglasnosti u Kolegiju, ja vas molim da
Možemo samo riješiti poslovničke intervencije
Možete dobiti izvolite, nema pa neće, možemo pauzu napraviti sat vremena. To nikakav problem nije, ali govorim da neće biti saglasnosti. Nemojte da silujemo situaciju.
Gospodine predsjedavajući, dame i gospodo, potpuno je jasna odredba člana 65. našeg poslovnika, koju smo mi do sada mnogo puta primjenjivali u ovom parlamentu. Uvijek kada među nama članovima Kolegija, nije postojao spor ko zauzima kakav stav, a danas je takva situacija, mi smo odmah svoje stavove iznosili i odmah proceduru privodili kraju. U članu 65. se ne kaže da vi morate napraviti pauzu, nego da možete. A mi smo to do sada, molim vas lijepo do sada tumačili tako, što smo kada među nama postoji mogućnost dogovora, među nama troicom, onda vršili odlaganje kada postoji i mala mogućnost. Danas je potpuno jasno da međ nama troicom članova Kolegija nema dogovora. Ja to bar za sebe mogu kazati u pogledu prijedloga kojeg ste vi predlagali i potpuno je iluzorno da se današnje usaglašavanje i izjašnjavanje odlaže. Možemo pristupiti ovom činu a najbolji svjedok ovoj mojoj tvrdnji je maloprijašnje izjašnjavanje o jednom od amandmana, kada smo odmah kazali ne slažemo se, izvolite da vidimo ko je protiv iz Federacije, ko iz RS. Ja od vas tražim da ne kršite Poslovnik, da ne kršite praksu i da postupite onako kako smo postupili kada je amandman u pitanju, a to znači da pitate Federaciju ko je protiv, da pitate RS ko je protiv. Morate imati dvije trećine iz Federacije protiv, ili dvije trećine iz RS protiv, i onda zakon nije prošao. Ukoliko bude manje od toga, zakon je prošao i zakon je gospodine Špiriću koliko ja vidim stanje u Parlamentu prošao.
Ja molim gospodina Džaferovića da sjedne, dobio je riječ. Ja dakle predsjedavam ovdje još uvijek, ako Džaferović me nije smijenio s većinom, ali ja tražim tri dana za usaglašavanje ili pauzu sat vremena, pa ćete dobiti istu informaciju. Ja vas molim ovo je bitan zakon, nemojte se tako ponašati radi zakona. Molim vas lijepo, pa ja ako sam rekao Džaferoviću, ne vama. Molim vas lijepo
Da se izjasnimo o prijedlogu Džaferovića 43
Ne može se izjašnjavati, kad ja pa ne može zato što mora Kolegij molim vas u roku od 3 dana. Pa molim vas dajte tu mogućnost, što ste nervozni, mislite da pa jeste zato i pište tamo da može tražiti pauzu sat vremena i da u roku od tri dana pokuša poslije saglasnost. Molim vas, nije uopšte volja nego poslovnička mogućnost, molim vas lijepo. Izvolite poslovničku intervenciju.
Dakle, uvažene kolege i uvaženi predsjedavajući, stav 1 člana 65. kaže. Ako većina glasova ne sadrži jednu trećinu glasova s teritorije svakog entiteta, itd. vi niste utvrdili da li većina glasova sadrži po jednu trećinu glasova iz oba entiteta. I ja vas molim da to učinite, pa onda da vidite ima li potrebe za pauzama itd.
Pa ne sadrži nemate ni jednog glasa iz entiteta.
Imamo, imamo glasa.
Pa nemate, jednu trećinu nemate.
Imamo postupak koji smo malo prije, ja vas molim dakle tek je sve ovo dalje kad ovo utvrdite, tek su ostale mogućnosti i 60 minuta i tri dana su mogućnosti nakon što utvrdite da nemate jednu trećinu. Vi to niste utvrdili.
Gospodin Kunić se javio za rijeć. Izvolite hvala vam lijepo. Ja vas molim da ne komplikujemo. Izaći ćemo iz ovoga samo poslovnički.
Uvažena gospodo, mislim da ne treba stvarati tenzije, nema jedna trećina, svega 1 glas ima iz entiteta. Nemojte bez razložno stvarati tenziju, zakon nije prošao. Lijepo piše u članu 65. stav 1 ako većina glasova ne sadrži jednu trećinu glasova, sa teritorije svakog entiteta, ili ako se izostavi da ne dostaje kvorum, predsjedavajući može da odredi pauzu u trajanju od 60 minuta tokom koje će pokušati naći rešenje. Stav 2 u slućaju nedovoljne većine, ako sporno pitanje nije riješeno nakon pauze, predsjedavajući saziva Kolegij u roku od naredna 3 dana, kako bi se postigla saglasnost. Ko je taj koji siluje da se sad izjašnjavamo. Molim vas, držite se Poslovnika. Hvala. 44
Zahvaljujem doktoru Kuniću. Izvolite evo Džaferović traži poslovničku intervenciju, izvolite.
Ja sam gospodine Kuniću vama dakle se obraćam, vi ste pročitali ispravno odredbu člana 65.zakona, ali se bojim da postoje dva problema u tom iščitavanju. Prvo, niste kazali, a trebali ste kazati da to nije kogentna norma, da nije obligatorna norma, nego da je to ostavljeno na dispoziciju i trebali ste dakle biti konzistentni do kraja i onda kazati da smo mi u radu ovoga parlamenta, u 80% slućajeva do sada se ponašali tako što nismo uzimali ove dodatne rokove od sat odnosno od naredna tri dana, nego smo se rukovodili time, ja se ponavljam, da li među nama postoji šansa da se nešto usaglasti, pa ako postoji onda smo vršili odlaganje, ako ne postoji odmah smo se izjašnjavali. I ja ponovo pozivam dakle, i vas i bosansko hercegovačku javnost, da se vrati snimak našeg usaglašavanja vezano za amandman II dodatni amandman II gospodina Momčila Novakovića, jer su kamere i domaća i međunarodna javnost bili svjedoci da smo odmah pristupili činu usaglašavanja. Prema tome, zašto dvostruki standard kod jednog Poslovnika, zašto. Ja znam odgovor na to pitanje, ali molim vas lijepo, ispoštujte isti standard i kad je zakon u pitanju. Drugog puta nema.
Zahvaljujem gospodinu Džaferoviću, ko se dalje javlja, gospodin Kunić se javlja za riječ. Ja vas molim dajte malo strpljenja da ovo završimo. Ovdje su putevi Gospodnji.
Ja se izvinjavam, nemam obićaj da polemišem, ali ako sudija na ovakav naćin tumaći propis, onda nam je sudstvo takvo kakvo je, bivši lijepo kaže, ako većina glasova ne sadrži jednu trećinu glasova sa teritorije svakog entiteta, molim vas ko je onaj ko bi se složio, da izglasa ovaj zakon, a da nemate jedan glas iz entiteta. Da li bi se vi složili s tim. Da li ćemo na takav naćin raditi, ili ćemo se i dalje preglasavati, ili ćemo nastaviti ono što je nekad bilo i katastrofalno za nas sve. Pa molim vas, nemojte na takav način. Hvala.
Zahvaljujem, doktoru Kuniću. Replika doktor Gligorić pa doktor Muratović. Ja vas molim. 45
Gospodine Kuniću, vas ako interesira privatno kakav sam ja bio sudija u svojoj trinaestogodišnjoj sudijskoj praksi, ja ću vama donijeti ocjene mjerodavnih institucija, pa ćete se vi u to uvjeriti, a nemojte vi suditi. Mi se nismo ni poznavali, a niste nikada ni imali uvida u to šta sam ja radio, kao sudija i kakav sam bio sudija, ovaj, i nemojte uzimati tu argumentaciju kada tumačite pravnu normu. Pravna norma ne poznaje metod tumačenja koje se zove tumačenje na osnovu karakteristika i referenci onoga ko tumači, nego pravna norma poznaje jezičko, logičko,teleološko, historijsko i gramatičko tumačenje pravne norme, vi ste doktor prava i ja vas molim da se držite toga, ja tu činjenicu uvažavam. Imao sam potrebu samo to da vam kažem.
Zahvaljujem molim vas lijepo, samo malo ključ je ovdje u nećem drugom. Da je bilo molim vas, da je bilo, radi javnosti ovo već kad plediraju za javnost, mi smo nudili danas amandman da imamo zakon. Nemojte sad molim vas, sačekajte malo da se usaglasimo. Zašto ili da uzmem riječ ako insistirate. Okel, nema veze htio sam komentarisati prije. Gospodin Gligorić, pa gospodin Muratović. Okej uzeću riječ.
Dame i gospodo, prije svega moramo uvažavati ćinjenicu koju smo u diskusiji danas više puta naznačili, a to je da poštujemo čin glasanja. Neki su napustili i ja sam to osudio. Ja sam ostao i rekao zajedno sa vama da imamo pravo glasati na tri načina. Mi smo glasali. Mi smo ako hoćete da pravilno tumaćite Poslovnik, u članu 65. tačka 2. jasno i nedvosmisleno rečeno i pravilno tumačeno od strane profesora Kunića. Mi smo gospodo završili glasanje. Glasanje u ovom parlamentu do člana 65. tačka 2. je negativno po ovaj zakon. Da je obrnuta situacija, da imate vi jednog itd. pričali bi kakve priče ovdje za ovom govornicom. Imamo sljedeću fazu, a ta je, pa to zato što gospodin Džaferović vrši takav pritisak. Zašto je nervozan? Jer mi po Poslovniku imamo. Pa vi pravite gospodine Durakoviću razliku, mi i vi, vi pravite razliku. Vi preglasavate. Vi ignorišete Poslovnik ovdje o radu. Ja molim da ga poštujete. Sledeće. Mi se nalazimo u sledećoj fazi. Član 65 kaže, tačka 2. da se trebaju usaglasiti i mogu zeti pauzu itd. I, sad kao argument gospodin Džafrović navodi da je bila praksa ranije pa i kod amandmana, ali neće da kaže stepen važnosti o onome o čemu se treba usaglasiti. Nije amandman isto. Nije isto sporazum, koji potpisujemo bilateralni ili neki drugi, koji smo mi ovdje imali pa je potrebno usaglasiti. Ali, danas donosite važan zakon. Za ovom govornicom su jasno ljudi rekli na koji način možemo doći do zakona. Bili smo veoma strpljivi. Čak smo nudili rješenja, ali opet na scenu stupa SDA. Ne može. Veliko ne. Koje nije uopšte, a ono čemu smo se trebali dogovoriti nije bio standard ni NATO-a ni Partnerstva za mir, nego standard SDA i to, zato sam vas prozvao gospodo i iz SDS-a koji su proigrali ovu igru da bi sa gospodinom Džaferovićem na kraju rekao zna način glasanja. Zašto? Zato što oni nisu došli i ako u drugom krugu nemate 10 iz RS zakon prolazi.To je ta vaša prljava igra koju ste se dogovorili. 46
To je vaša prljava igra. On je prošao.
A, ne, ne, mi smo zato ponudili rješenje. SDA u ovoj zemlji mora da snosi odgovornost. Nije za kompromis i ne želi rješenje. SDA je sve što smo nudili i kao opozicija na drugi način odbila i morate gospodo da snosite odgovornost zašto je danas zakon pao u ovom prvom glasanju, a sledeća faza je sledeća faza gospodo i morate biti strljivi, čak i do naredna tri dana. Hvala vam.
Zahvaljujem gospodinu Gligoriću. Za riječ se javio dr Muratović Hasan, pa gospodin Živković. Svi će reći šta misle. Nikakav problem nije.
Poštovani predsjedavajući, poštovane kolegice i kolege, Mi smo do sada obavili preko 20 glasaja. Prema tome, pozivanje da na poslednjem glasanju nema više od jednog glasa iz jednog entiteta, ovjektino ne pije vode. Mi ne znamo da li bi bilo više, jer ovdje nisu prisutni zastupnici iz Stranke, Srpske demokratske stranke. Prema tome, ako bi SDS bio tu možda bi svi glasali za, mi ne znamo to. I, ne možemo mi sad ovdje kod odlučivanja kako ćemo završiti sjednicu uzimati u obzir da li bi SDS glasao ovako ili bi glasao onako. Ako smo cijelo vrijeme glasali bez riječi i svi poštovali rezultate glasanja, mi treba da izvršimo i zadnje glasanje, na isti način kako smo izvršili kod onog drugog amandmana gospodina Novakovića. To je jedno. Drugo, zbog ozbiljnosti glasanja, zbog važnosti zakona, zbog važnosti ovog glasanja, dakle, da li će jedan zakon za či rezultat glasanja je jako mnogo zainteresiranih odavde do Brisela i do našeg sljedećeg gosta, koji će ovdje, na naše zadovoljstvo, danas govoriti u Parlamentu, ja mislim da gospodine predsjedavajući vi trebate razmisliti da se nalazite na jednoj velikoj kušnji danas, na jednoj velikoj odgovornosti da li ćete ovu sjednicu završiti kako treba ili nećete i da li ćete dovesti u pitanje mandat vođenja sjednice. Hvala lijepa.
Zahvaljujem. Nema nikakvih problema. Dr Živković. Završeno će sve biti u skladu sa Poslovnikom. Ovo nije poklonjen mandat. Možete ga uzeti kad god hoćete. Ja ću dok radim u ovom parlamentu raditi u skladu sa Ustavom i sa Poslovnikom i mislim da nisam čovjek koji sjeda na ucjene. Biće mi zadovoljstvo da sjedim dole u klupi i radim na zakonima, kad god Parlament većinom to odredi. Izvolite.
Uvaženo Predsjedništvo, dame i gospodo, 47 U toku današnjeg dana u nekoliko navrata sam upozoravao da možemo doći u ovakvu situaciju i meni je iskreno žao zbog toga i ako su prije mene mnogo pozvaniji govorili o Poslovniku, molim vas da obratite pažnju na član 65. stav 2. ključnu riječ: «Predsjedavajući saziva Kolegij u roku od naredna tri dana». Pa ljudi ko je vama kriv, što trenutno gospodin Špirić je predsjedavajući ovdje. Nemojte da pravimo od ovog parlamenta bilo šta drugo osim ono što on zaslužuje. On je jedini mjerodavan da usaglašavanje u sledeća tri dana kad on odredi da je to tako. Hvala.
Zahvaljujem kolegi Živkoviću. Ja ću se javiti za riječ.
Za riječ se javio gospodin Špirć.
Dame i gospodo poslanici, uvaženi gosti, Ja sam danas strpljivo radio i vjerujte težak je ovo posao, kao što i sami osjećate, ali sam mislio stvarno da je stalo nama da dođemo do zakona, do dobrog državnog zakona. Način na koji se želi zvršiti ovaj proces, ukazuje da to i nije tako. Danas je bilo, čak kad smo pozvani na sjednicu klubova poslanika riječi da se neće doći na klub. Dakle, ljudi ne žele za milimetar. Pa tu je ključni problem. Džaba ovo sad pred medijima licitiranje hajmo završiti glasanje itd. i kolega Živković vas je pozvao na poslovničku odredbu. Ja dok predsjedavam ja ću da je koristim u skladu sa Poslovnikom. Biće zakazan Kolegij. O rezultatima usaglašavanja bićete obaviješteni.Nemojte da se nadmudrujemo. Dobro bi bilo da smo toliko volje pokazali na suštini zakonskih rješenja. Dakle, iskoristiću posovničku odredbu da u roku od tri dana se obavi razgovor u Kolegiju da se zakaže nova sjednica vezana za ovaj zakon. Možemo, što se mene tiče, preći na druge tačke dnevnog reda, a neću zabraniti nikom da se javi za riječ. Hvala vam lijepo.
Zahvaljujem se gospodinu Špiriću. Gospođa Palavrić, pa gospodin Hadžić, pa gospodin Zorić.
Ja zaista cijenim pokušaje da izađemo iz ovoga i kad se poslovnički intervenuira. Gospoda čitaju član 65. stav 2. od toga da predsjedavajući saziva Kolegij u roku od tri dana. Međutim, gospodo, preskaču pri tome prethodni tekst. Da predsjedavajući može odrediti pauzu u trajanju do 60 minuta, tokom koje će se pokušati naći rješenje po tački 1. člana 65. a onda tačka 2. počinje. U slučaju nedovoljne većine, ako sporno pitanje nije riješeno nakon pauze, dakle, to je izričito, pauza se mora dati da bi se sporno pitanje riješilo. Ako se to pitanje ne riješi, onda predsjedavajući saziva Kolegij u roku od sljedeća tri dana da bi se postigla saglasnost i ja molim predsjedavajućeg, kao što je i rekao da će poštovati Poslovnik, da po tački 1. člana 65. Poslovnika. Mogu li ja diskutovati? 48
Pa završite vi.
Pa pričate vas dvojica dok ja govorim.
Ja ne pričam ni sa kim, no pričaju sa mnom, imam osjećaj nervoza pespotrebno.
Nedajte im da pričaju. Dakle, moramo ispoštovati tačku 1. člana 65. da bismo došli do tačke 2. člana 65. Jer kako ćemo znati da je potrebno sazvati Kolegij u roku od tri dana, ako ovdje kaže da je uvjet da sporno pitanje nije riješeno nakon pauze. Molim vas da primijenite Poslovnik.
Ja vas molim samo malo, dobit ćete riječ gospodine Živkoviću. Ovdje piše predsjedavajući može, ne piše mora. Dajte molim vas, čitajte Poslovnik. Pa piše ovdje mogu to da uradim, ako hoću. Dakle, mogu, ali ima predsjedavajući da kaže neće pauzu od 60 minuta. Može, gdje piše da ne može. Izvolite Živkoviću.
Uvaženo predsjedništvo, dame i gospodo, namjerno nisam čitao član 1. jer sam smatrao da smo danas dovoljno bili izmoreni sa ovim pauzama i da ta pauza u ovom slučaju ništa ne rješava, osim ako samo fiktivno ovaj član 65. stav 1. popravlja. S druge strane gospođo Palavrić, sjetite se prije nekoliko mjeseci gospodin Džaferović je bio predsjedavajući, on je isto tumačio na svoj način po potrebi ovaj član 65. kada se moglo usaglašavati usaglašavalo se odmah i glasalo se odmah, a kad nije moglo onda se to u roku od tri dana sazivalo. Zašto da ne dopustite i gospodinu Špiriću koji je trenutno sada predsjedavajući da isto tako radi.
Molim vas lijepo, gospodin Zorić se javio za riječ, pa gospodin Hadžić, pa gospodin Jozo Križanović.
Gospodine predsjedavajući, Ja neću kazati ništa novo ako kažem da razumijem gospođu Palavrić koja je kazala ovdje i ja se slažem s njom da trebate odrediti stanku da nas nakon toga izvijestite, pa, evo ja predlažem da odredite jednu stanku, ali da ona ne bude 60 minuta, jer ja mislim da nema potrebe Kolegij 60 minuta, jer ovdje piše do 60 minuta. Dakle, može biti puno kraće,jer imali smo danas stanki koliko god hoćete, ali, evo, 49 kolega Raguž je dolje došao do nas, mi smo se kao Klub opredijelili da poštivamo sve ono što dogovori Kolegij. Ako Kolegij nije spreman za dogovor neka taj dogovor ili ne dogovor prezentira ovdje Domu i da se vidi kako ćemo dalje raditi.
Zahvaljujem. Mislim da je i to logičan prijedlog. Možemo napraviti pauzu deset minuta i da izvijestimo ako se slažu poslanici, evo da prekratimo diskusiju. Deset minuta dovoljno, danas. Deset minuta pauza. Molim vas, samo malo da kolega kaže šta misli. Gospodin ...
Ja mislim da je jako bitno da se ovdje saopšte rezultati glasanja i molim sekretara da tačno saopšti rezultate glasanja, jer ovdje u Parlamentu velika većina rekla da je za zakon, znači 25.
Ima 25 iz Federacije.
Znači, 25 plus 1 – 26 glasova je ovdje za, a sasvim mali broj glasova je protiv i ja molim predsjedavajućeg, radimo poslovnički. Entitetsko usaglašavanje sad ide. Znači, prvo usaglašavanje zakon je dobio prolazak. Idemo entitetsko. Entitetsko je sporno, a trebamo entitetsko sprovesti do kraja, a to podrazumijeva vaše usaglašavanje i usaglašavanje da li velika većina iz jednog entiteta je protiv ovog zakona. Ja vas molim, molim vas da ne zloupotrebljavate, ovo je proces glasanja. Mi smo ušli u proces glasanja, trebalo ga završiti.
Sve je u redu, sve ćemo završiti poslovnički. Deset minuta pauza. Evo izvolite. Molim vas da ne otvaramo raspravu. Ne mogu da shvatim. Samo malo da saslušamo kolegu Križanovića i deset minuta pauze.
Želio sam reći ovo prije pauze. Mi smo jednu fazu glasovanja o zakonu obavili. Nakon rezultata glasanja, želim reći da ja kao zastupnik u ovom parlamentu ne bih imao utisak da smo usvojili ovaj zakon, ukoliko ne bude usuglašavanja. Molim vas da nađete, ja mislim da se razumijemo o čemu pričamo i predložio bih da nađete kompromis, da li je to u ovoj pauzi sljedećoj od sat vremena ili za narednih dana.
Deset minuta pauze, pa ćemo vas obavijestiti o usaglašavanju. [[PAUZA]] 50 ... nismo se usaglasili i da ćemo iskoristiti poslovničku mogućnost u roku od naredna tri dana da Kolegij se usaglasi i da obavijesti Parlament. Zahvaljujem, time smo završili raspravu u okviru prve tačke dnevnog reda. Prelazimo na drugu tačku dnevnog reda. Ad.2. Prijedlog zakona o izmjenama i dopunama Zakona o Vijeću ministara, prvo čitanje Otvaram raspravu. Ko se javlja za riječ. Ne javlja, gospodin Gligorić. Izvolite.
Dame i gospodo, Pa mi sad imamo jednu čudnu situaciju, s obzirom da se ovdje radi, praktično o jednom automatizmu, da zakon o Savjetu ministara, zakon o ministarstvima, nakon što se usvoji zakon o odbrani, nakonj što se ministar treba sa svojim nadležnostima ugradi praktično u ove zakone, a s obzirom da čekamo, praktično na izjašnjavanje u ovom periodu o kome smo govorili, mislim da bi onda bilo, zaista, korektno da tad korekno uradimo, jer to je nakon kad se donese zakon jedna sledeća faza. Sad bi to išlo malo obrznutim redom. Donosili bi sve to, a u suštini ne bi, praktično imali zakon, jer ga nismo još usvojili i ne bi imali mogućnost, praktično, da ni taj dio posla završimo. Ja bih predložio da mi to, takođe odložimo za narednu sjednicu, kada ćemo raspravljati o zakonu o odbrani.
Zahvaljujem gospodinu Gligoriću. Za riječ se javio dr Muratović. Ja mislim da je ovo zakon u prvom čitanju, da će Parlament smoći snage da usvoji ovaj zakon i da mi u prvom čitanju se mžemo izjasniti o ovim zakonima, jer nije procedura člana 105.
Poštovani predsjedavajući, poštovane kolegice i kolege, Ovaj Gligorićev argument ne stoji, pošto mi zakon o odbrani usvajamo u trećem čitanju, dakle, konačno usvajamo, a ovaj usvajamo samo u prvom čitanju. Prema tome, da ne bi čekao taj postupak, da ne bi gubili vrijeme, trebamo poštovati usvojeni dnevni red i izjašnjavati se o svim zakonima, koje smo jutros stavili na dnevni red. Hvala.
Zahvaljujem kolegi Muratoviću. Ko se javlja za raspravu? Ne javlja niko. Zaključujem raspravu. Ko je zato da prihvatimo Prijedlog zakona o izmjenama i dopunama Zakona o Vijeću ministara u prvom čitanju? Ko je protiv? Uzdžran? Dakle, od 31 prisutan – za je 27 – uzdržana 3 ni jedan protiv. Konsttujem da smo usvojili u prvom čitanju Prijedlog zakona o izmjenama i dopunama Zakona o Vijeću ministara BiH – prvo čitanje. 51 Ad.3. Prijedlog zakona o izmjenama i dopunama Zakona o ministarstvima i drugim organima uprave u prvom čitanju Ko se javlja za riječ?
Za riječ se javio predsjedavajući Doma gospodin Špirić. Izvolite.
Dame i gospodo, ovdje, naravno se radi o zakonskom projektu, koji čini paket zakona, vezano za reforme odbrane, ali, evo, ja skrećem pažnju samo na potrebna fiansijska sredstva gdje se kaže: Za provođenje ovog zakona potrebna su dodatna finansijska sredstva. Zna li iko u ovom parlamentu kolika su potrebna finansijska sredstva i odakle će se obezbijediti? Hoćemo li mi dobiti od Vijeća ministara, kad predlaže izmjene i dopune zakona i finansijsku stranu tih zakona, što je neophodno. Ja izražavam rezervu prema ovakvom tekstu zakona, da se potrebna dodatna finansijska sredstva da niko u držvi ne zna kolika i odakle će to biti izfinansirano i zato neću glasti o Prijedlogu ovog zakona u prvom čitanju, dok Vijeće ministara ne dostavi finansijsku osnovu za ovaj zakon. Hvala vam lijepo.
Zahvaljujem se gospodinu Špiriću. Želi li neko dalje? Gospođa Palavrić, replika.
Ja mogu razumjeti primjedbu gospodina Špirića, međutim, želim ga podsjetiti na njegov prjedlog zakona o restituciji, u kojem, također, nije mogao izraziti u novčanim sredstvima koliko će koštati ta restitucija, pa ćemo ići sa tim zakonom. Dakle, hoćemo li se jednako ponašati i kada bude taj zakon. Mislim da argument koji je gospodin Špirić iznio nije razlog da ne prihvatimo zakon u prvom čitanju. Hvala lijepo.
Zahvaljujem. Ko se dalje javlja za riječ? Ne javlja niko. Zaključujem raspravu. Izjašnjavamo se. Ko je zato da se prihvati ovaj prijedlog zakona u prvom čitanju? Ko je za? Ko je protiv? Ko je uzdržan? Dakle, od 34 prisutna – za 28 – 5 protiv – uzdržano 1. Moramo ići na entitetsko glasanje. Ko je iz Federacije za? Zahvaljujem. Ko je iz RS za? 52 23 iz Federacije za – 5 iz RS. Konstatujem da smo usvojili ovaj zakon u prvom čitanju. Dame i gospodo, prelazimo na 4. tačku dnevnog reda. Ad.4. Potvrđivanje odluke o imenovanju ombudsmana za ljudska prava BiH, na prijedlog Predsjedništva BiH Vi ste materijale dobili. Otvaram raspravu. Ko se javlja za riječ? Gospodin Beriz Belkić. Izvolite.
Poštovane kolege i kolegice, Klub poslanika Stranke za BiH neće podržati predložena rješenja iz više razloga, ali ću navesti dva osnovna. Poznato je da je Zakon o ombudmanima i sama priroda posla ombudsmena, apsolutno podrazumijeva apolitične ličnosti, odnosno ličnosti bez političkog angažmana ili kako je moderno sada reći politički ne prepoznatljive ličnosti. Sva tri predložena kandidata su ljudi za koje vrlo dobro znamo da su politički bili angažirani ili jesu i sada. Dakle, vrlo politički prepoznatljivi. Osim toga, neki od kandidata, konkretnije gospođa Savić je u svom dosadašnjem radu u nekim relacijama pokazala da joj nije baš stalo do osnovnih ljudskih prava glasajući protiv konstitutivnosti naroda u BiH. Hvala lijepo.
Zahvaljujem gospodinu Belkiću. Ko se dalje javlja za riječ? Ne javlja niko. Zaključujem, gospodin dr Nijaz Duraković. Izvolite.
Ja bih ovaj uvaženi skup upoznao sa jednom notornom činjenicom. Koliko znam prijedlog za ovo troje ljudi je došao iz Predsjedništva BiH, što je za mene sramna činjenica, jer oni dobro znaju da izričito zakonom navedeno ombudsmen mora biti apsolutno politički nepristran, ne smije biti stranački angažiran itd. Moj prijatelj, radi koga ja nemam ništa, uvaženi gospodin Mariofil Ljubić je u rukovodstvu HDZ-a više od deset godina itd. pa jeste od početka, ali nema veze to. Ne možeš za njega reći da je vanstranački i da je Martine politički, što kažu neutralan, a ljudi će se baviti zaštitom ljudskih prava i sloboda itd. a ovo je očito izbor bio u skladu sa međustranačkim dogovorom, utoliko plediram da odbijemo ovaj prijedlog.
Zahvaljujem. Za riječ se javio gospodin Zorić.
Pa gospodine Durakoviću HDZ je pun kvalitetnih kadrova, tako da ni ja čak nisam u vrhu, a kamo li Mariofil Ljubić. 53
Zahvaljujem gospodinu Zoriću. Ko se dalje javlja za riječ? Ne javlja niko. Zaključujem rapsravu. Ko je zato da prihvatimo predložene kandidate od Predsjedništva za ovu listu? Zahvaljujem. Ko je protiv? Ko je uzdržan? Dakle, od 37 prisutnih – za je glasalo 23 – protiv je glasalo 10 – suzdržano 4. Treba po zakonu dvije trećine da bude prisutnih i oni koji su glasali, suzdržani se ne broje. Dame i gospodo, konstatujem da smo prihvatili listu kandidata za ombudsmene i ovim završili današnju 24. sjednicu Predstavničkog vijeća. Ja vam se zahvaljujem na strpljenju i vidimo se na narednom zasjedanju. Predsjedavajući kaže tri dana. Dogovoriću sa Kolegijem. Sjednica je završena u 16:30 sati.